Velika Britanija i Sjedinjene Američke Države su jedine dve zemlje G7 koje su iznele predloge za povećanje klimatskih finansiranja poslednjih meseci, navodi se u izveštaju Care Danska, člana međunarodne mreže NVO.\nSiromašne zemlje koriste finansije izdvojene za klimatske promene za smanjenje emisije gasova sa efektom staklene bašte ulaganjem u proizvodnju čiste energije, i za prilagođavanje uticajima ekstremnih vremenskih prilika kao što su poplave i suše.\nCare u izveštaju pod nazivom „Prazna obećanja: Analiza planova klimatskog finansiranja razvijenih zemalja“, navodi da većina zemalja G7 još uvek nije preuzela nove obaveze u vezi sa finansiranjem borbe protiv klimatskih promena, uprkos obećanju razvijenog sveta iz 2009. godine da će obezbediti 100 milijardi dolara godišnje zemljama u razvoju do 2020. godine.\nMinistri finansija G7 razgovaraće u petak o klimatskoj krizi, kao i o američkim predlozima za globalni minimalni porez na poslovanje, i načinima da se siromašnim zemljama omogući pristup vakcinama Covid-19, na sastanku koji je organizovala Velika Britanija. Glavni samit G7 održaće se sledeće nedelje u Kornvolu, od 11. do 13. juna.\nKako navodi Gardijan, aktivisti za borbu protiv klimatskih promena su uoči sastanka upozorili da će siromašne zemlje, ukoliko G7 ne poveća klimatska finansiranja, ostati podložne prirodnim katastrofama ali i zavisne od ulaganja u fosilna goriva koja nude Rusija, Kina i države sa bogatim izvorima nafte. Takođe su zabrinuti zbog toga što većina trenutnih finansija izdvojenih za brobu protiv klimtaskih promena dolazi u obliku zajmova na koje se moraju plaćati kamate, i ističu da je povećanje obima finansiranja ključni uslov uspeha ovogodišnjih pregovora UN o klimi Cop26, zakazanih za novembar u Glazgovu.\nNepohodni veći napori bogatih ekonomija\nBrandon Vu, direktor ActionAid SAD, pozvao je najveću svetsku ekonomiju da obezbedi više finansijskih sredstava. Da podsetimo, Donald Tramp otkazao je većinu američkih obaveza vezanih za klimatske finansije dok je bio predsednik, ali je njegov naslednik Džo Bajden u aprilu najavio udvostručenje klimatskih finansija u odnosu na nivo pre Trampa, na 5,7 milijardi dolara do 2024. godine.\nVu je tražio još mnogo toga. „Planovi za klimatsko finansiranje i budžetski zahtevi koje smo do danas videli od [Bajdenove] administracije daleko su manji od potrebnih“, rekao je. „Mnoge američke grupe i članovi Kongresa pozivaju da se SAD obaveže na izdvajanja od 800 milijardi dolara do 2030. godine. Ovo je skala o kojoj moramo razgovarati da bismo imali bilo kakve šanse da izbegnemo najgore posledice klimatske krize. “\nJan Kovalzig, viši politički savetnik za klimatske promene u Okfam-u u Nemačkoj, pozvao je nemačku kancelarku Angelu Merkel da da primer. „Samit G7 je poslednja šansa Merkel da udvostruči godišnja izdvajanja Nemačke za finansiranje borbe protiv klimatskih promena od sada do 2025. godine, izdvajajući 50 odsto za adaptaciju. U suprotnom, Nemačka mora da se suoči sa kolektivnim neuspehom razvijenih zemalja da isporuče cilj od 100 milijardi dolara“.\nVlada Velike Britanije takođe se suočila sa oštrim kritikama zbog odluke kancelara Rišija Sunaka da smanji prekomorsku razvojnu pomoć sa 0,7% BDP-a na 0,5% BDP-a.\nKetrin Petengel, privremeni direktor Climate Action Network UK, pozvala je vladu da promeni svoj stav o smanjenju pomoći. „Kao domaćin G7 i Cop26, Velika Britanija je odgovorna da obezbedi da G7 pruži hitne, poštene i pravedne akcije u vezi sa finansiranjem zemalja koje su najmanje odgovorne za izazivanje vanrednih klimatskih situacija“, rekla je ona. „Ovo podrazmeva kolektivni ugovor zemalja G7 o povećanju finansiranja, posebno finansiranja zasnovanih na grantovima za prilagođavanje“.\n„Da bi imala kredibilitet u pozivanju drugih da uvećaju klimatske finansije, Velika Britanija mora hitno da preokrene svoje poražavajuće smanjenje budžeta za pomoć i umesto toga da se založi za povećanje podrške onima kojima je najpotrebnija.“\nPortparol Cop26 izjavio je da će Velika Britanija, kao predsedavajući G7 i Cop26, iskoristiti ovogodišnji samit G7 da podstakne zemlje da utvrde kako će povećati svoje klimatske finansije i da pokažu da zajedno rade na dostizanju cilja od nephodnih 100 milijardi dolara izdvajanja godišnje.\n„Posebno želimo da vidimo povećana finansiranja za očuvanje prirode i rešenja koja pomažu zemljama u razvoju da se prilagode klimatskim promenama. „Velika Britanija je već pokazala vođstvo udvostručivši svoje međunarodne klimatske finansije na 11,6 milijardi funti tokom perioda od 2021. do 2025. godine kako bi pomogla zemljama u razvoju.“\nSolarni paneli iz logora: Prinudni rad iza proizvodnje obnovljive energije Alarmantni izveštaj: Klimatske promene se ubrzavaju Koliko električnih automobila može da sačuva planetu Eko-inovacija: Da li je ovo prva biorazgradiva plastika na svetu?


Vesti online / Vesti / Srbija / Šarena laža krije predaju\n"Unutrašnji dijalog o Kosovu je pokrenut kako pravog dijaloga ne bi bilo. Ako imate jasan cilj možete nešto da postignete. Dok razmišljamo kako razmišljamo mi ni ovo što imamo ne možemo da sačuvamo", smatra član Političkog saveta Narodne stranke Čedomir Antić.\nU situaciji kada je predsednik Srbije Aleksandar Vučić najavio unutrašnji razgovor o Kosovu bez preciziranja tema, a da bi ubrzo bilo saopšteno da je prva runda tog dijaloga prošla i počela nova, Antićevo mišljenje nije usamljeno.\nNedavni sastanak, direktor Kancelarije za KiM i predsednik Radne grupe za pružanje podrške vođenju unutrašnjeg dijaloga, u ponedeljak je okupio više od 40 profesora prava i dekana pravnih fakulteta u Srbiji. Predlozi su bili najrazličitiji.\n- Unutrašnji dijalog, za razliku od onoga što je Vučić obećao u Briselu, već sada je serija političkih konsultacija koje više imaju za cilj da propagiraju već ono što je Vučić namerio. Kako drugačije da objasnite da profesori ustavnog prava, koji se 20 ili 30 godina ni o čemu nisu izjašnjavali, odjednom postaju relevantni. Kako da objasnite da Vladan Kutlešić koji je sa Slobodanom Miloševićem upropastio sve prilike, sada daje neke fantastične ideje o konfederaciji i slično. To je zamajavanje i zloupotreba titule, da bi se stvorilo privid da je bilo raznih ideja - kaže za "Vesti" Dušan Janjić, direktor Foruma za etničke odnose.\nLider Levice Srbije Borko Stefanović i bivši pregovarač Beograda u Briselu smatra da je ovakav unutrašnji dijalog "i fasada i kupovina vremena, ali i potreba da vlast ima alibi".\n- Vučić na ovaj način pravi pozorište senki. Niko tu od politički opozicionih faktora nije pozvan, već se pozivaju ljudi selektivno, esnafski. Nejasno je da o čemu su uvaženi dekani Pravnog fakulteta razgovarali i da li su uopšte znali detalje svih pregovora u Briselu. Tako je ovo u stvari neka vrsta alibija za vlast da kažu da imaju širok konsenzus i razgovore oko nečeg što je predsednik Vučić zacrtao da uradi. Očekujem da će uskoro pozvati predstavnike crkve, koji će biti vrlo konstruktivni, lažne Vučićeve desnice, paradesne i ekstremne desne, koja sve odreda kritikuje osim Vučića i pravljenja vlade sa Ramušem Haradinajem. Siguran sam da će se u dijalog uključiti i osobe poput Miše Vacića i neke stranke koje glume da su opozicija, LDP i Liga socijaldemokrata - ističe naš sagovornik.\nZakletva Tačijevom Kosovu\nDirektor Kancelarije za Kosovo i Metohiju Marko Đurić kaže da su srpske sudije podnele statusno neutralnu izjavu kada su preuzele dužnost na severu Kosova, čime će doprineti imovinskoj i pravnoj sigurnosti Srba. Kako ističe, na izjavi nije bilo natpisa Republika Kosovo. Na papiru koji je potpisan stoji: "Izjavljujem da sam voljan i spreman da se integriše u skladu sa kosovskim zakonodavstvom, na osnovu dogovorenih zaključaka vezanih za proces integracije. Potvrđujem da razumem da će se prilikom dužnosti koje obavljam primenjivati kosovski zakonski okvir."\nJanjić dodaje da je i opozicija očigledno počela da se bavi Kosovom i da je Vučić uspeo u nameri da tu temu podigne, a da bi mogao da je iskoristi za naredne parlamentarne izbore za koje se spekuliše da bi mogli da budu naredne godine.\n- Zapravo svi iznose svoje mišljenje. Neko u tom organizovanom, uskom i manipulativnom kanalu koji vodi Marko Đurić, drugi kao kritiku tog kanala, a neki kroz dijalog o dijalogu. Biće toliko šovinističkih ispada i ekstremnih zahteva, da će Vučiću stvoriti poziciju spasioca, a sve će se to razvlačiti do marta da bi se stavilo u funkciju izbora - zaključuje Janjić.\nSRBIJA Antić: Nema više "crvenih linija" - Kosovo smo već izgubli


Integralni informacioni sistem komunalnog preduzeća\nKompanija Vodovod i Kanalizacija d.o.o. Podgorica\nIndustrija Sakupljanje, prečišćavanje i distribucija pijaće vode, održavanje vodovodnog sistema, uklanjanje otpadnih voda, održavanje\nVodovod i kanalizacija Podgorica obavlja sledeće poslove: prikupljanje vode iz izvora i bunara, filtriranje i distribuciju vode kućama i industrijama, prikupljanje i transport komunalnih, atmosferskih i drugih otpadnih voda, održavanje kanalizacije i drugih otpadnih voda, procesuiranje mulja i održavanje sistema za odlaganje atmosferskih voda. Kompanija posluje u glavnom gradu Crne Gore i distribuira vodu za 65.000 domaćinstava i industrija. Realizacija IS je bila usmerena u poboljšanje rada preduzeća, pojednostavljivanju rada sa potrošačima, povećanju transprentnosti informacija unutar kompanije, time redukujući greške i omogućavajući poboljšanje svoobuhvatnog vođenja kompanije.\nMultidisciplirani tim ASW-a je u saradnji sa IT sektorom ViK Podgorice bio uključen na realizaciji projekta. U inicijalnoj fazi projekta, posebna pažnja je posvećena analizi svih poslovnih procesa i dokumenata korišćenih u kompaniji. Nakon serije intervjua i usvajanja adaptirane projektne specifikacije započeto je sa razvojem softverskog rešenja. Za potrebe realizacije, tri postojeća proizvoda su korišćena (asw: dominus, asw: libris and asw: sapiens) i potpuno novi softverski proizvod je razvijen za naplatu izvršenih komunalnih usluga – asw:utilitas. Aktivnosti prilagođavanja i razvoja softvera su usledile nakon analize postojećih podataka i njihove migracije. Finalni resultat migracije podataka je jedinstvena arhiva svih grupa pretplatnika uključujući njihove podatke od 2008 i formiranje nove produkcione baze sa početnim stanjem od 2014. godine. Poseban izazov predstavljao je trening velikog broja korisnika za rad na komleksnim i međuzavisnim aktivnostima. Novi IS takođe je doneo izazove u organizaciji preduzeća gde je impementacijom asw:libris (DMS) proizvoda taj proces olakšan. Faza implementacije je kroz adekvatnu pripremu, svesrdnu i nesebičnu saradnju i zalaganje omogućio blagovremeno puštanje u rad. Prvi računi su generisani i izdati u januaru 2014. Ovo je propraćeno realizacijom naprednih funkcija poslovnog izveštavanja. Posebna prednost ovog projekta je činjenica da je IT odeljenje ViK Podgorice kompletno preuzelo kontrolu nad podrškom prvog nivoa i konstantno radi na unapređenju organizacije i nivoa korišćenja sistema. Na osnovu sugestija dobijenih od IT odeljenja i krajnjih korisnika, ASW konstantno radi na unapređenju svojih proizvoda.


Lady Gaga poslala ubojitu poruku predsedniku Donaldu Trampu - Harper‘s Bazaar\nOd poćetka krize kroz koju poslednjih nedelja prolaze Sjedinjene Američke države, Lady Gaga se vrlo aktivno putem svojih veoma praćenih društvenih mreža uključila u podršku crnom stanovništvu koje dane provodi protestujući na ulicama. Poznata kao zaštitnica manjina, u prvom redu LGBT populacije, zbog čega je i osnovala Born This Way fondaciju, Gaga nije štedela reči niti se izjašnjavala u rukavicama.\n- Ponovo smo svedoci neverovatne policijske brutalnosti i predrasuda. Od tužilaca do lokalnih zvaničnika. Nadam se da če porodice preminulih pronaći način da žive sa svojim bolom. - napisala je pop zvezda.\nU nastavku svog posta na Instagramu, Lady Gaga je dodala da pozdravlja porodice ugroženih kao i sve hrabre građane.\n- Verujem da se glasovi crne zajednice čuju dovoljno jasno i glasno. Verujem da im znači podrška koju dobijaju od nas kao saveznika u ovom problemu. Poznato je koliko ja verujem u dobrotu - zaključila je pevačica i dodala - Duh ovog pokreta ukorenjen je u univerzalnom snu o dobroti. Kao nacija se u ovom trenutku borimo da pronađemo hrabra i efikasna rešenja za sistemski i podmukli problem koji muči ovu zemlju od njenog rođenja."\nU završnim rečenicama posta, Lady Gaga je aludirala na establišment što nije iznenađujuće budući da je prethodne nedelje Donlada Trampa označila kao rasistu. Sada mu je poslala još jednu poruku.


Tajvan: Ko je Prevario Čomskog?\tPrevod objavljen 06/02/2013 5:30 GMT\nPodelite ovo: Izveštava se da su aktivisti skrenuli u durugom pracu podršku koju je Čomski pružio kampanji protiv medijskog monopola na Tajvanu. [Slika u javnom domenu]Slika, na kojoj Noam Čomski drži plakat, je deo globalne kampanje koju je organizovao tajvanski student, protiv medijskog monopola na Tajvanu. Slika na kojoj se nalazi Chomski je široko distribuirana online putem društvenih medija od početka januara 2013. Međutim, određeni broj novinskih izvora je nedavno izvestio da su ga u podržavanju kampanje prevarili tajvanski aktivisti protiv medijskog monopola. Šta se tačno dogodilo? Ko je prevario Čomskog?\nPrevodi Pročitajte članak na polski, Español, Français, македонски, Català, 繁體中文, 简体中文, English\nIstočna AzijaSeverna AmerikaKinaMakau (Kina)SADTajvan (ROC)\nMediji i novinarstvoPolitikaProtestiSloboda govora


Vesti online / Vesti / Svet / Teroristi sa Šri Lanke planiraju nove napade?\nTeroristi sa Šri Lanke planiraju nove napade?\n"SAD veruju da je moguće da su članovi ekstremističke grupe, osumnjičene za napade na Šri Lanki na katolički Uskrs, u bekstvu i da planiraju nove napade", izjavila je danas američka ambasadorka u Šri Lanki.\n- Verujemo da pretnja terorista i dalje postoji i da je moguće da ima onih koji planiraju napade. Moguće je da su u bekstvu aktivni članovi grupe koja je izvršila terorističke napade na Uskrs - rekla je u intervjuu za Rojters američka ambasadorka Alajna Teplic.\nOna je navela da SAD imaju razloga da veruju da ta grupa "nije u potpunosti neaktivna" i da aktivno planira napade.\nU napadima na crkve i hotele 21. aprila na Šri Lanki poginulo je više od 300 ljudi.\nSVET Američka ambasada u Šri Lanki upozorila na nove napade\nSVET Teroristi se okupljaju u Idlibu: Spremni kontejneri sa hlorom\nSVET Teroristi izveli dva napada na rusku avio-bazu u Siriji


Početak/Društvo/Porodicama čiji su domovi izgoreli ponuđeni socijalni stanovi uz minimalnu kiriju\nPorodicama koje su živele u barakama u ulici Aleksandra Medvedeva i koje su izgorele u požaru Grad Niš će pomoći u obezbeđivanju privremenog smeštaja u stanovima za socijalno zbrinjavanje, dogovor je članovima porodica koje su ostale bez domova.\nSa predlogom rešenja o privremenom smeštaju u stanovima za socijalno zbrinjavanje i uz plaćanje minimalnog zakupa, što je po zakonu jedino moguće, saglasili su se i članovi socijalno ugroženih porodica.\nNjihovo zbrinjavanje biće rešeno na isti način kao što su zbrinute porodice čiji su domovi izgoreli u niškom naselju Rasadnik pre nekoliko godina.\n„Porodice čiji su domovi izgoreli moći će da konkurišu i za dobijanje socijalnh stanova u ulici Majakovski pod istim uslovima sa drugim socijalno ugroženim porodicama“, zaključak je sastanka.\nGrad je porodicama koje nisu imale alternativna rešenja obezbedio privremeni smeštaj u Sigurnoj kući gde trenutno borave četiri porodice u ustanovi „Mara“ gde je smeštena jedna porodica.\nU razgovoru sa članovima ugroženih porodica učestvaovale su zamenica gradonačelnice Dušica Davidović i vršilac dužnosti načelnice Uprave za imovinu i održivi razvoj Ružica Đorđević.\nAleksandra Medvedeva Dragana Sotirovski požar Socijalni stanovi


Generalni štrajk u "Niskogradnji" - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Generalni štrajk u "Niskogradnji"\nGeneralni štrajk u "Niskogradnji"\nutorak, 28 avgust 2012 07:21\nRadnici Javno komunalnog preduzeća „Niskogradnja“ stupili su juče u generalni štrajk. Oba reprezentativna sundikata istupila su sa usaglašenim zahtevima, tražeći, pre svega, isplatu jedne zaostale zarade, ali i rešavanje drugih problema u preduzeću. Nakon desetodnevnog štrajka upozorenja, radnici kragujevačkog JKP „Niskogradnja“ stupili su u generalni štrajk.\nOd 243 zaposlenih njih stotinu pedeset je u štrajku, a oba reprezentativna sindikata ovog preduzeća, „Nezavisnost“ i Sindikat zaposlenih složila su se oko zajedničkih zahteva prema rukovodstvu i osnivaču firme, Skupštini grada i formirali zajednički štrajkački odbor.\nJKP „Niskogradnja“ obavlja poslove od izuzetnog interesa za grad, pa rukovodstvo u ovom trenutku insistira da se za vreme štrajka do okončanja pregovora obezbedi neophodan minimum procesa rada kako ne bi došlo do zastoja u radovima i nepoštovanja već sklopljenih ugovora.\nŠtrajkači traže da se održi minimum procesa rada na održavanju saobraćajnica, angažovanjem šezdeset pet radnika, što je po oceni menadžmenta firme nedovoljno, kao i da se za vreme štrajka obustave ugovoreni radovi.\nPored ovoga, traže isplatu jedne zaostale zarade koju im duguje osnivač, novu sistematizaciju radnih mesta, kao i nadoknadu zarade za vreme štrajka.


Tači: Ako je Srbija uznemirena našom vojskom, kosovski Srbi se osećaju sigurnim - Nedeljnik\nTači: Ako je Srbija uznemirena našom vojskom, kosovski Srbi se osećaju sigurnim\nTači je, pri polasku u Njujork, izjavio da je proces transformacije "nepovratan "i da može "samo da bude sve snažniji"\nKosovski predsednik Hašim Tači učestvovaće na sutrašnjoj sednici Saveta bezbednosti UN u Njujorku na kojoj će, na zahtev Srbije i Rusije, biti razmotreno pitanje transformacije Bezbednosnih snaga u Oružane snage Kosova, preneo je N1.\nTači je, pri polasku u Njujork, izjavio da je proces transformacije "nepovratan "i da može "samo da bude sve snažniji".\n"Ako je Srbija uznemirena stvaranjem naše vojske, kosovski Srbi se osećaju sigurnim", dodao je Tači.\nSrpska lista je sa gnušanjem odbacila, kako su naveli, ciničnu ocenu Hašima Tačija da se Srbi osećaju sigurno nakon stvaranja takozvane kosovske vojske, preneo je Blic.\n"I ova laž Hašima Tačija za cilj ima da se falsifikuje stvarno stanje na Kosovu i Metohiji i realnost predstavi na iskrivljen način", navela je Srpska lista.\n"Srbi se, suprotno Tačijevim tvrdnjama, osećaju upravo životno ugroženo zbog protivpravnog osnivanja takozvane kosovske vojske, koja ima za cilj da silom sprovede punu albansku dominaciju na Kosovu i Metohiji", kaže se u saopštenju.


Konferencija za štampu povodom sve učestalijih slučajeva prosjačenja i prostitucije\nPredsednik Gradske opštine Obrenovac Miroslav Čučković osvrnuo se upravo na ove probleme i načine na koji će biti rešavani ubuduće.\nNa konferenciji za štampu koja je održana u opštini Obrenovac, bilo je reči o sve učestalijim problemima prosjačenja i prostitucije. Tom prilikom predsednik Gradske opštine Obrenovac Miroslav Čučković osvrnuo se upravo na ove probleme i načine na koji će biti rešavani ubuduće.\n- Svi smo svedoci da postoji ozbiljan problem sa prosjačenjem u Obrenovcu i sa prostitucijom na nekoliko lokacija. Mi smo kao opština, bez obzira što nismo nadležni za tu oblast, odlučili da više ne ćutimo i pokrenemo kompletnu društvenu zajednicu u borbi protiv ove pošasti. Smatramo da zloupotreba dece i maloletnika za tu vrstu aktivnosti mora biti najstrože kažnjena. Znam da su policija i Centar za socijalni rad imali aktivnosti na suzbijanju ovakvih pojava, ali očigledno je da prekršajni nalozi nisu dovoljni za rešavanje ovog problema. Pozivam sve nadležne institucije da koriste maksimalno sve mere i norme koje su u skladu sa zakonom, da kazne lica koja su pokušala na ovaj način da zloupotrebe maloletna lica. Kao roditelj i kao predsednik opštine Obrenovac zahtevam od svih organa da se deca u našem gradu zaštite. Bez obzira da li su ta deca dobrog ili lošeg imovinskog stanja, da li su romske ili srpske nacionalnosti, svi u ovom gradu moraju biti zaštićeni. Nema građana koji nije primetio da na raznim lokacijama u gradu, maloletna lica agresivno traže da im se pruži neka novčana pomoć. Svi smo svedoci da kad ih zamolimo da im se nešto kupi, ukoliko su gladni. da oni to odbijaju i traže samo novac. Razlog za to je što ih iza ugla čeka onaj koji ih maltretira, tuče i od njih zahteva da donesu određenu količinu novca kući. Pisanim putem obavestio sam policiju o konkretnim porodicama, dok ćemo kao službenu belešku to proslediti Centru za socijalni rad. Zahtevam od njih da se krene u adekvatno procesuiranje ovih porodica i da se iskoriste maksimalne kazne, čak i po cenu oduzimanja deteta. Postoje institucije koje toj deci mogu pružiti detinjstvo dostojno današnjeg mladog čoveka i detinjstvo u kom oni sutra neće biti isti kao oni koji ih danas zloupotrebljavaju. Želim da se zahvalim policiskoj stanici koja je sprovela akcije u prethodnom periodu i nadam se da ćemo u budućnosti ovu vrstu aktivnosti iskoreniti - istakao je Čučković.\nČučković je ovom prilikom pozvao sve sugrađane da prijave ovakve ili slične aktivnosti policskoj stanici u Obrenovcu.\nČlan Veća Gradske opštine Obrenovac dr Obrad Isailović osvrnuo se na odredbe zakona koji se odnose na brigu o porodici i trgovinu ljudima.\n- Policija i Centar za socijalni rad se moraju zajedno uključiti u rešavanje ovog problema. Moramo se zajedno izboriti protiv toga. Poznato je da napuštanje i zlostavljanje maloletne dece predviđa kaznu zatvora do 3 godine. Roditelj koji prinudi dete na preteran rad ili prosjačenje, može da bude kažnjen zatvorom do pet godina. Krivična prijava za trgovinu ljudima, ko silom ili pretnjom, zloupotrebom poverenja, prinudi maloletno lice na rad, prostituciju ili vršenje krivičnih dela, predviđena kazna iznosi 12 godina zatvora. Apelujem na sve institucije da se aktivno uključe, bez emocija. Naša je dužnost da se zajedno izborimo protiv masovnog iskorišćavanja dece - kazao je Isailović.\nČlan Veća za socijalna pitanja Gradske opštine Obrenovac, Dragan Mladenović rekao je da su već pojedine aktivnosti na rešavanju ovih problema pokrenute. Mladenović se osvrnuo na kuću koja se nalazi u blizini Obrenovačke crkve i koja je po nalogu inspekcije srušena. On je dodao da je taj objekat predstavljao leglo prostitucije u opštini Obrenovac.\nZamenik predsednika Skupštine GO Obrenovac Milorad Janković kazao je da i Ulici Đačkog Bataljona, u stanovima koji su dodeljeni od strane EU, postoji sličan problem. On je rekao da postoje dokazi policije koji ukazuju na to da je stan korišćen za nezakonite delatnosti i da će stan po ugovoru biti oduzet vlasniku, tačnije biće pokrenut postupak iseljavanja.


Sportske.net - Vujošević: "Velike šanse da Gasprom kupi Partizan"\nNakon prozivke novih i starih igrača uoči početka priprema za novu sezonu, trener Partizana Duško Vujošević obratio se novinarima i opisao sa čime se njegov tim susreće uoči početka nove sezone, u kojoj po prvi put posle dugo vremena neće igrati u Evroligi.\n"U specifičnoj smo situaciji, ali svi su u specifičnoj situaciji. Imamo mnogo problema, što uopšte nije novo, ali sa druge strane moraćemo da radimo opsežnije posao nego prethodne godine, kao viši nivo video igrice", rekao je Vujošević novinarima.\nKošarkaški klub Partizan počeo je danas pripreme u Beogradu, na kojima se pojavilo 15 igrača. Medju njima je bio i nekadašnji "as" crno-belih Luka Bogdanović, koji je trenutno bez kluba, a formu održava sa Partizanom.\nNa probi su još trojica igrača, a Vujošević je najavio da će u sledećih desetak dana znati kako će izgledati tim, posle čega će dovesti Amerikanca.\n"Neki razgovori se vode, ali ne treba očekivati senzaciju. U sledećih desetak dana ćemo raditi na kondiciji i dovoditi igrače, a kad kompletiramo tim od evropskih košarkaša, videćemo šta fali i tu dovesti Amerikanca", rekao je Vujošević.\nOn je kazao da tokom leta nije pratio medije, ali je kritikovao mišljenja koja su u javnosti govorili protiv Crvene zvezde i Partizana.\n"Ali sa druge strane, pozitivno je da su nam iz vrha države rekli da prema njihovim izvorima postoje velike šanse da 50 odsto Košarkaškog kluba Partizan kupi Gasprom. Dakle, ne da će imati samo 50 odsto FK Crvena zvezda, nego i Partizana. Time je vlast pokazala da vodi brigu o oba kluba i pokaazali su državničku odgovornost", rekao je Vujošević.\nNa pitanje novinara da li će praviti tim kao da se igra Evroliga, Vujošević je rekao da bi to voleo.\n"Evrokup je teško takmičenje, voleo bih da bude praćeno ove sezone isto kao i prošle. Evrokup je jako takmičenje, ali je Evroliga znatno jača, voleo bih da u klub dodju igrači koji su iznad ranga Evrokupa", kazao je on.\nNa pitanje da li je ovo najteža situacija u kom se Partizan ikada nalazio, Vujošević se posle duže pauze nasmešio i rekao "i ovo će se lane zvati".\nNovinare je zanimalo da li će sledeće sezone u Partizanu igrati Aleksandar Pavlović.\n"Ja sam čuo da on ima ponudu da ide u Kinu, gde mu za pet i po meseci nude milion dolara. Pavlović je pokazao veliku ljubav, i mnogo je zadužio Partizan", rekao je Vujošević.\nNovinari su ga pitali i o po malo ružnom rastanku sa Davisom Bertansom, pošto je Vujošević dao oštru izjavu o njemu, ali ga je ipak nazvao svojim detetom.\n"Ima nekih stvari, koje ne mogu lepo da se kažu i ja mislim da je on u svojoj panici napravio propust da me pozove i to kaže, pošto je stalno isticao da ima takav odnos sa mnom, ma, njega razumem i više nego druge", rekao je Vujošević.\nViše o samim igračima koji su se u Pioniru našli na početku priprema možete pročitati OVDE.


VELIKI PRITISAK U VAŠINGTONU: Učesnici u pregovorima agresivno reaguju na svaku riječ srpske delegacije | Banjaluka.net\nVELIKI PRITISAK U VAŠINGTONU: Učesnici u pregovorima agresivno reaguju na svaku riječ srpske delegacije\n“Ogroman je pritisak, ovo su za nas veoma teške teme. Predsednik Aleksandar Vučić se bori, a da li će izdržati, videćemo… Ja se vraćam razgovorima, nastavljamo, borićemo se do kraja i, kao što je predsednik rekao, predaja nije opcija”, rekao je ministar finansija Srbije Siniša Mali novinarima u pauzi razgovora u Vašingtonu.\nOn je komentarišući pregovore istakao da je ogroman pritisak na delegaciju Beograda u Vašingtonu i dodao da 20 učesnika razgovora, ne samo Albanci, “veoma agresivno reaguje na svaku riječ iz naše delegacije”.\n“To je bila naša platforma, a onda dobijete tačku 10 koja kaže međusobno priznanje. To niti je ekonomija, niti bilo šta drugo”, rekao je Mali za Tanjug.\nOznake: pregovori, Siniša Mali, Vašington


KS: Povećana osnovica za obračun plaće u srednjem obrazovanju i kulturi – dijalogin.tv\nHome » BIH Cyberspace Dijalogin Društvene teme Nauka i kultura Politika Vijesti\nPredsjednik sindikata srednjeg i visokog obrazovanja, odgoja, nauke i kulture BiH – Kantonalni odbor KS Faruk Bešlić i premijer KS Elmedin Konaković potpisali su danas u Sarajevu Sporazum o visini osnovice za obračun plaće u 2017. za djelatnosti srednjeg obrazovanja i ustanove kulture.\nSporazumom je predviđeno povećanje osnovice za 2,5 posto zaposlenim u tim djelatnostima.\nBešlić je rekao da su imali kvalitetan socijalni dijalog s Vladom KS i da su sa svoje strane dali doprinos stabilizaciji budžeta i ostalih prilika.\nDodao je da u oblasti obrazovanja još postoje određene mogućnosti za racionalizaciju, ali da su one u proteklom periodu prilično iscrpljene te da bi i druge institucije trebale pokazati razumijevanje i odgovornost.\nKonaković je istakao da su naišli na podršku sindikata u naporima za racionalizaciju broja zaposlenih i smanjenje potrošnje u javnoj upravi što je omogućilo značajne uštede i korigovanje osnovice plaće koja je u KS bila nepravedna prema zaposlenim u obrazovanju, policiji i državnoj službi.\nZahvalio je predstavnicima sindikata na razumijevanju i najavio da će u narednom periodu nastojati izvršiti novo povećanje osnovice ako budu ostvarene planirane uštede.\nKonaković je naglasio da iznos odobren za plaće u KS, koji je dogovoren između Vlade FBiH i MMF-a, ovim povećanjem osnovice nije prekoračen.\nGalerija 11/07/95 na prvom mjestu na turističkim sajtovima


Mali akcionari Kraša odbijaju Šaranovića iako im nudi cenu veću od tržišne - Povlašćeni status za Br\nPodsetimo, Direkcija za građevinsko zemljište i izgradnju Beograda objavila je javni poziv za podnošenje ponuda za izgradnju saobraćajnica oko Bloka 42, kojima će se obezbediti pristup novoj glavnoj autobuskoj stanici na Novom Beogradu. Tender je otvoren do 12. novembra.\nNova fabrika u Zrenjaninu: Nemačka kompanija sa proizvodnjom počinje u avgustu 2020.\nZrenjanin -- U zrenjaninskoj industrijskoj zoni Jugoistok položen je kamen temeljac za nemačku fabriku GPK, koja posluje u sklopu EKH grupe iz Berlina.\nVrednost investicije je oko 3 miliona evra.\nVlasnik kompanije Klaus Paul rekao je novinarima da je jedan od razloga zašto ulažu u Zrenjanin njegov veoma dobar geostrateški položaj."Članice EU, Mađarska i Rumunija nisu daleko odavde, u ovim zemljama, kao i u Italiji, imamo svoje klijente i namera nam je da ih odavde snabdevamo", kazao je Paul.\nUkazao je i da je drugi razlog visokokvalifikovana radna snaga u Zrenjaninu, a treći izuzetna saradnja sa lokalnom samoupravom u tom gradu i Pokrajinom Vojvodinom.\n"Ovu lokaciju u Zrenjaninu ćemo dalje razvijati i uvoditi i proizvoditi nove proizvode", rekao je još Klaus Paul.\n"Završetak izgradnje bi trebalo da bude u julu naredne godine, a početak proizvodnje u avgustu", dodao je Šipka. Gradonačelnik Zrenjanina Čedomir Janjić izrazio je zadovoljstvo zato što su napori na promociji industrijske zone i Zrenjanina kao dobrog mesta za investiranje urodili plodom.\nU industrijskoj zoni Jugoistok posluju firme iz Italije, Belgije, Južne Koreje, a fabriku na 500.000 kvadratnih metara gradi kineska kompanija Šandong linglong tajer.\nTreći put: Politika AD traži kupca za zgradu u Beogradu\nBeograd -- Kompanija Politika AD po treći put ponudila je na prodaju zgradu u beogradskom Bulevaru Despota Stefana Lazarevića koja je procenjena na 551 milion dinara.\nBor -- Kineska kompanija Ziđin najavila je da će od kompanije Friport Makmoran kupiti donju zonu rudnika bakra i zlata "Čukaru Peki" kod Bora za 390 miliona dolara.


Oštećen most kod Topole, potrebna izgradnja novog\nNoseća konstrukcija na mostu na ulasku u Jarmenovce kod Topole je oštećena. Iz tog razloga policija kontroliše saobraćaj na ovoj deonici puta.\nNaime zbog vidnog oštećenja noseće konstrukcije policija zabranjuje prevoz vozilima sa osovinskim opterećenjem preko 3,5 tone. To zapravo znači da će do izgradnje novog mosta policija dozvoliti prelaz preko mosta samo za one kamione sa potvrdama nadležnih državnih organa. Na to će moći da računaju samo jedan broj kamiona za prevoz sirovine i gotovih proizvoda fabrike voća i povrća u Jarmenovcima, zatim mlekadžija koji otkupljuje mleko u selu. Što se tiče prevoza drva koji je intenzivan ovih dana, prevoz mogu obaviti samo oni koji imaju prijavljenu prevozničku radnju sa prebivalištem u Jarmenovcima, Guriševcima i Vojkovcima.\n“Beograd na vodi” ruši zgradu “Simpa”, neka se pripremi “Iskra”\nDa bi se gradilo, mora da se ruši. Čini se da tako, u jednoj rečenici izgleda urbanistički plan i program Beograda. Nekadašnja zgrada “Simpa” za nekoliko dana biće srušena do temelja. Za potrebe gradnje “Beograda na vodi”, teške mašine počele su da ruše objekat u Ulici Hadži Nikole Živkovića 8 pre 4 dana, pišu “Večernje novosti”.\nPočela rekonstrukcija Bulevara Nikole Tesle\nRekonstrukcija Bulevara Nikole Tesle na Novom Beogradu počela je danas, a prema rečima direktora JKP "Beograd put" Ivana Tejića rok za izvođenje radova je 8. novembar.\nIzdvojite članak Odštampajte vest Pošaljite prijatelju Mineco stipendira studentkinje rudarskog inženjerstva - Dodeljene stipendije Fondacije "Evro za znanje"\nBritanska kompanija Mineco, jedan od najvećih investitora u oblasti rudarstva u Srbiji i regionu, objavila je da su studentkinje četvrte godine rudarstva Nevena Bogdanović i Anđela Bogdanović izabrane za stipendistkinje Fondacije "Evro za znanje", za koje je sredstva obezbedila ta kompanija.\nStipendistkinje Mineca su Anđela Bogdanović iz Trgovišta, studentkinja IV godine Rudarsko-geološkog fakulteta u Beogradu, na studijskom programu rudarsko inženjerstvo/podzemna eksploatacija, sa prosekom 9,09, i Nevena Bogdanović iz Kučeva, studentkinja IV godine Rudarsko-geološkog fakulteta u Beogradu, studijskog programa rudarsko inženjerstvo/priprema mineralnih sirovina, sa prosekom 9,25.\nU organizaciji Udruženja studenata tehnike Evrope, BEST Beograd, prvi put će se ove godine organizovati programersko takmičenje koje se bavi veštačkom inteligencijom AIBG (Artificial Inetlligence BattleGround). Takmičenje je namenjeno svim studentima tehničko-tehnoloških i prirodno-matematičkih fakulteta Srbije, s ciljem da upotpune i pokažu svoje znanje iz oblasti veštačke inteligencije. Uvidevši značaj i korisnost ovog takmičenja, BEST Beograd je odlučio da ovo takmičenje, koje se već četiri godine za redom održava u Zagrebu, dovede i u Srbiju.


Raka očekuju problemi u ljubavi, a Vodoliji se vraća prošlost: saznajte kakvu karmu vašem znaku donosi retrogradni Saturn — Astrologija — Stranica 1 od 2 — Lovesensa.rs\nRetrogradni Saturn je drugo ima za karmu! Vraća nas unazad, da još jednom preživimo neke važne situacije iz prošlosti! Saznajte kako će uticati na vaš znak Zodijaka do 18. septembra 2019. godine...\nVrednica, hedonista, radoholik ili flegma: šta godišnje doba u kome ste rođeni govori o vamaProlećni tipovi vole sport i gotovo uvek su u pokretu ili žurbi, dok su ljudi zime su prave flegme...\nOvan - prolongiranje velikih odluka koje se tiču životnog statusa i karijere. Još jednom sagledajte svoje okvire, u proteklom periodu nešto niste shvatili ili uradili.\nBik - ponavljanje situacija, ponovno susretanje sa sadržajima za koje ste mislili da ste ih savladali. Putovanje na mesta gde ste nekada bili.\nBlizanci - odlaganje nekakvih rešenja koja je trebalo da stignu u vidu podrške drugih ljudi. Ostajete bez podrške da biste naučili da sami rešite situaciju koja vam je u ovom periodu primarna.\nRak - u centru pažnje su bračni ili partnerski odnosi, stari problemi se ponovo aktiviraju s ciljem da ih sada konačno na pravi način rešite do kraja.\nLav - neprijatnosti na poslu ili gubitak radnog mesta kako biste uvideli da vas na nekoj drugoj strani čeka prava poslovna prilika. Aktiviranje starih zdravstvenih tegoba.\nDevica - ponovno aktiviranje starih problema koje ste imali s decom, ili, ukoliko ih nemate, ponavljanje starih obrazaca ponašanja s voljenom osobom, bilo da se radi o problemima u postojećoj vezi ili ponovnom pojavljivanju osobe za koju ste mislili da spada u vašu davno zaboravljenu emotivnu prošlost.\nTarot karta dana: simbolika sudbine za 14. septembar 2018. godine


sreda, 2. mart 2016. 12:11h\nPančevački socijalisti podržaće razvoj zadrugarstva i stručnih službi, koje će doprineti primeni savremenih tehnologija u poljoprivredi i koje će biti u stanju da efikasno pomognu i pruže servis poljoprivrednim gazdinstvima Pančevo.MOJKraj.rs\nUnapređenje poljoprivredne proizvodnje podrazumeva nove investicije, obuku seljaka za primenu savremenih tehnologija, koje će omogućiti veće prinose i niže troškove, kao i povećanje konkurentnosti naših proizvoda na zahtevnom svetskom tržištu hrane.\nTribina “Levica u Srbiji – od Karađorđa do 21. veka”\n“Levica u Srbiji – od Karađorđa do 21. veka” naziv je tribine na kojoj će govoriti Predrag Marković, doktor istorijskih nauka i potpredsednik SPS-a. Tribina će biti održana u nedelju, 6. marta, u 18 časova, u Maloj sali Gradske uprave Pančevo. Organizator tribine je GO SPS Pančevo.\nNikola Dangubić, predsednik GO SPS Pančevo kaže da ova stranka pruža podršku povećanju poljoprivrednih poseda, promeni fiskalne politike i povoljnijim uslovima kreditiranja poljoprivredne proizvodnje.\nU cilju podsticanja poljoprivredne proizvodnje u Pančevu potrebno je obezbediti podršku razvoju poljoprivrednih gazdinstava bespovratnim sredstvima ili povoljnim kreditima određene namene, kao i podršku nekomercijalnim – staračkim poljoprivrednim gazdinstvima putem finansijske pomoći u odgovarajućim iznosima i putem stimulisanja da neobrađeno poljoprivredno zemljište izdaju u zakup. Takođe, u cilju podsticanja poljoprivredne proizvodnje potrebno je obezbediti dodatna finansijska sredstva iz pretpristupnih fondova EU, donacija, kao i kreditna sredstva međunarodnih finansijskih institucija, kaže Dangubić.\nS obzirom na činjenicu da Pančevo i okolna sela imaju povoljne resurse za poljoprivredu, koji su nedovoljno iskorišćeni, za Gradski odbor SPS-a prioritet u trošenju sredstava iz agrarnog budžeta je razvoj agrara.\nDušan Stanojković, član Izvršnog odbora GO SPS Pančevo kaže da je za ovu stranku ključno pružanje podrške mladim poljoprivrednicima.\nImamo mnogo neiskorišćenog potencijala i neobrađenog državnog zemljišta, koje bi trebalo dati mladima za pokretanje poljoprivredne proizvodnje uz povoljno kreditiranje kupovine poljoprivrednih mašina. Budući da je zastupljena niska proizvodnja voća, povrća i cveća, neophodno je raditi na edukaciji proizvođača i na subvencionisanju dugogodišnjih zasada i podizanju sistema za navodnjavanje, kao i na subvencionisanju stočarstva i mini farmi, rekao je Stanojković.\nPančevački socijalisti podržaće razvoj zadrugarstva i stručnih službi, koje će doprineti primeni savremenih tehnologija u poljoprivredi i koje će biti u stanju da efikasno pomognu i pruže servis poljoprivrednim gazdinstvima.


Banke se mogu nositi sa ultraniskim kamatama – Bankar.me\nBanke se mogu nositi sa ultraniskim kamatama\nMarch 4, 2016 BANKE, EVROPA, PLANETA, SVE VIJESTI, SVIJET Leave a comment\nBanke u eurozoni mogu se nositi s ultraniskim kamatnim stopama, ocijenio je predstavnik Evropske centralne banke (ECB), Benoit Coeure, i tako nagovijesti nove mjere ublažavanja monetarne politike. On smatra da banke imaju koristi od nastojanja ECB da podstakne ekonomski rast i inflaciju, prenosi SEEbiz.\n“Dobit banaka je slaba, zbog čega su im i kapaciteti za generisanje kapitala ograničeni, ali mnoge među njima uspješno su prebrodile negativne kamatne stope i profitirale od labave monetarne politike ECB-a”, poručio je Coeure.\nNjegove ocjene spadaju među posljednje signale iz ECB-a prije uobičajenog ograničavanja kontakta s medijima uoči redovne mjesečne sjednice koja će biti održana za sedmicu, a rezultiraće, prema očekivanjima mnogih, novim monetarnim mjerama.\nČelnici ECB upozoravaju da su ojačali rizici po rast ekonomije i inflaciju, koja su ulagači protumačili kao novi signal dodatnog ublažavanja monetarne politike.\nOčekuje se da će ECB na sjednici 10. marta spustiti kamatnu stopu na depozite banaka još dublje u negativno područje, iako su se banke žalile da im negativne stope pritišću marže, ograničavaju kapacitete za kreditne plasmane i time uzrokuju suprotne efekte od zacrtanih.\n“Mnoge banke su više nego uspješno kompenzovale pad prihoda od kamata putem većeg obima kreditiranja, nižih kamatnih troškova, sredstava rezerviranja i kapitalnih dobitaka“, rekao je Coeure.\nOn je dodao da su prošle godine ukupni neto kamatni prihodi banaka porasli, u prvom redu zato što su krizom pogođene banke refinancirale obveze s visokim prinosom koje su stigle na naplatu.\nNjegove poruke navode na zaključak da su najveći problemi s kojima se banke suočavaju zapravo naslijeđeni iz prethodnog perioda, a uključuju loše zajmove i slabe poslovne modele.\n“Naša istrajnost u ispunjenju zadaće očuvanja cjenovne stabilnosti je od presudne važnosti. Kakva bi bila cijena za finansijski sektor da se nije odgovorilo mjerama monetarne politike“, pitao je Coeure.\nPOJMOVIBanke u eurozoni Evropska centralna banka (ECB) kamate evropskih banaka Kolike su kamate u Crnoj Gori\nPrevious UNIQA otvara novo poglavlje u The Capital Plaza centru\nSljedeći Jedna tajna vještina koju svaki milijarder zna\nECB upozorava na potencijalni mjehur na finansijskom i tržištu nekretnina


Budimpešta i Varšava ne popuštaju: Vladavina prava ne može biti uslov za sredstva EU - Svet - Dnevni list Danas\nPočetna » Svet » Budimpešta i Varšava ne popuštaju: Vladavina prava ne može biti uslov za sredstva EU\nMađarska i Poljska ostaju pri odbrani svojih stavova da vladavina prava ne može biti uslov za pristup novcu iz evropskog budžeta i plana oporavka osim ako se ne promeni osnovni dokument Evropske unije, rekla su danas dvojica premijera posle sastanka u Budimpešti.\n0Piše: Beta 26. novembra 2020. 20.35\nPredložili su da se blokada reši u dve faze. Prvo staviti sredstva na raspolaganje zemalja što je pre moguće i kasnije videti da li treba vezati vladavinu prava i finansijske interese EU, rekli su Viktor Orban i Mateuš Moravjecki posle sastanka.\nRedovno optuživani od strane Brisela da njihove reforme narušavaju demokratske vrednosti Unije te dve zemlje su prošle nedelje stavile veto na najnoviji višegodišnji budžet EU i evropski plan obnove.\nPoljska i Mađarska protive se mehanizmu koji dozvoljava da budu lišeni sredstava u slučaju kršenja vladavine prava (nezavisno sudstvo, politika protiv korupcije), što oni vide kao napad na njihovu nezavisnost.\n„Predlog koji je na stolu je neprihvatljiv za Mađarsku“, rekao je Viktor Orban novinarima. Po njemu to bi bio znak pobede pravila većine.\n„I neka to bude jasno kao što piše u deklaraciji mi ćemo ujediniti snage u ovom sporu. Madjarska neće prihvatiti predlog koji je neprihvatljiv za Poljsku i obrnuto“, dodao je Orban.\nOrban se plaši da ne bude kažnjen zbog svoje antiimigracione i rodne politike.\nNjegova vlada nedavno je predložila amandman na ustav kojim se definište da je „majka žena a otac muškarac“ i pol samo kao onaj koji je bio na rođenju.\nGovoreći u istom smislu Moravjeciki je osudio „ideološki sukob“ protiv „vrednosti“ koje brani Varšava.\nKriza je izazvala tenzije unutar Evropske narodne partije (EPP), u čijim redovima je Orbanova partija Fides.\nEvropska unija, Mađarska, PoljskaBeograd\nLideri EU odlučuju o kompromisu za deblokadu budžetskog paketa


PORTAL: Krvavi obračun u pojasu Gaze\nNajmanje 16 mrtvih i 120 ranjenih najnoviji je bilans krvavih sukoba u palestinskom gradu Rafa, na jugu pojasa Gaze, započetih u petak između pripadnika jedne radikalne islamističke grupe i Hamasa koji vlada tom teritorijom\nSukobi koji su trajali sedam sati izbili su u vreme redovnih molitvi petkom u podne, kada su militanti preuzeli kontrolu nad jednom džamijom. Očevici kažu da su pripadnici Hamasa zatvorili čitav deo grada.\nIslamistički militanti, navodno, pripadaju organizaciji inspirisanoj međunarodnom terorističkom grupom Al Kaida, i sebe nazivaju „Božji ratnici". Oni optužuju Hamas, koji je juna 2007. godine silom preuzeo kontrolu nad pojasom Gaze od umerenijeg Fataha, da nije dovoljno islamistički.\nVođa grupe „Božji borci" Jund Ansar Alah poginuo je u eksploziji tokom sukoba sa snagama Hamasa. Vest o njegovoj smrti objavio je anonimni bezbednosni zvaničnik Hamasa, ali je ostalo nejasno da li je on sam sebe digao u vazduh.\nRadio Izrael javio je, pozivajući se na palestinske izvore, da je u borbama poginuo Abu Džibril Šimali, komandant vojnog krila Hamasa. Sukobi su okončani oko ponoći, a među ubijenima je jedan civil i šest boraca Hamasa, a neki od ranjenih, među kojima takođe ima civila, u kritičnom su stanju. Ovo je jedan od najkrvavijih sukoba u pojasu Gaze od tronedeljne izraelske ofanzive započete 27. decembra prošle godine.


Čestice koje se stvaraju tokom procesa sagorevanja kod dizel motora mogu se efikasno ukloniti filterom čestica koji se postavljaju u izduvnom kolektoru. Kako filter postaje sve zasićeniji česitcama, sloj čestica se formira na površini zidova kanala na suprotnoj strani u odnosu na ulaz. Ovo obezbeđuje veću efikasnost za sledeću fazu filtriranja.\nMeđutim preterano zasićenje se ne sme dozvoliti.\nRegeneracija se mora vršiti na svakih 500 km nezavisno od toga o kojoj se vrsti saća radi za šta je potrebno od 10 do 15 minuta.\nRegeneracija se vrši sagorevanjem čestica koje su se zadržale u filteru.\nOvo podrazumeva ostvarenje visokih temperatura u izduvnom sistemu što je moguće ako se motoru zada maksimalni broj obrtaja, a to se u normalnoj eksploataciji retko događa.\n-Iz ovog razloga se čestice moraju ukloniti na nižoj temperaturi.\nAktivna regeneracija se pokreće na osnovu informacije o zasićenju filtera.\nDa bi se ovo ostvarilo mora se povećati temperatura na izduvu što se obezbeđuje ranijim predubrizgavanjem.\nNedostatak dizel motora je u tome što su efikasni uglavnom pri malim obrtajima pri čemu se vozilo kreće u rasponu od 800-1800 o/min, a najčešće ih uzrokujegradska vožnja koja omogućava da se čađ brže nakuplja u DPF filteru. Pri takvoj vožnji temperatura nije dovoljno visoka da bi se izvršilo zagrevanje gasova pri čemu bim se izvršilo sagorevanje čađi u DPF filteru.\nZa efikasan rad filtera mora da se održava konstantna brzina od 60-80 km/h. Ovo je nedostupno u gradskoj vožnji zbog ograničenja brzine, pa se filter brzo zapuši.\nDPF filter se može začepiti zbof raznih razloga, kao što su konstantna gradska vožnja i kratke relacije gde DPF filter nije u mogućnosti da dostigne željenu temperaturu sagorevanja čestica unutar njega, kvarom brizgača gde sagorevanje nije potpuno, zatim previše bogata mešavina goriva i vazduha. Takođe primer ako je merač protoka vazduha ( protokomer ) prljav ili oštećen, pri čemu dolazi do ubrizgavanj previše goriva, dizne mogu biti oštećene i ubrizgati prekomerno gorivo, pri čemu dolazi do pregrevanja motora i ulja u motoru. Takođe može doći do zapušenja usled neispravnog rada turbo punjača. I još mnogo razloga....\nNoviji benzinski motori takođe poseduju DPF filter! Iz razloga što niska temperatura izduvnih gasova, posebno u režimu rada na delimičnim opterećenjima komplikuje tretman izduvnih gasova.\n- Visok nivo kiseonika kod siromašne smeše omogućava laku oksidaciju HC i CO, dok je smanjenje NOx – gotovo nemoguće zbog toga se koristi ovaj DPF filter.\n- Tokom rada sa siromašnom smešom trostepeni katalitički konvertor ne može da koknvertuje NOx\n- PDF filter je po konstrukciji identičan trostepenom katalitičkom konvertoru. Pored sloja paltine, paladijuma i rodimijuma ovaj konvertor ima i specijalne aditive sposobne da akumulira Nox\nRegeneracija se vrši u režimu rada sa bogatom smešom.\nRačunar stalno prati zasićenost partikularnog filtera pomoću senzora diferencijalnog pritisaka, koji meri pritisak na ulazu i izlazu iz filtera. Razlika u pritiscima je znak da je došlo do zasićenja filtera i da je neophodna regeneracija, što se prijavljuje lampicom na instrument panelu. Regeneracija se vrši na 500 km do 750 km pređenog puta.\n-Ukoliko je saće filtera oštećeno jedino rešenje je zamena filtera, što je najskuplja opcija!\n-Ukoliko je saće neoštećeno a filter je skoro totalno zapušen rešenje je fizička demontaža i čišćenje posebnim mašinama.\n- Ukoliku je filter delimično zaprljan DEKARBONIZACIJA motora može pomoći. Ubacivanjem HHO gasa utiče se na razgradnju naslaga ugljenika koji se preko izduvnog sistema izbacuju iz motora u gasovitom stanju.


Beta 1. septembra 2016. 14:50\nLideri četiri najveće makedonske političke partije složili su se o održavanju prevremenih parlamentarnih izbora 11. decembra, a vlada koja treba da organizuje izbore, u skladu sa ranijim dogovorom, biće izabrana sutra.\nPod pritiskom Evropske unije i NATO, makedonski parlament u maju je odložio izbore zakazane za 5. jun. Parlament je tada bio suočen sa kritikama jer bi bojkot kojim je opozicija pretila, doveo u pitanje legitimitet izbora.\nPredsednici makedonskih političkih partija rekli su 31. avgusta novinarima da je sporazum o izborima u decembru postignut nakon šestočasovnog sastanka.\nSporazumom partija predvidjeno je da se 100 dana pre glasanja izabere tehnička vlada u kojoj će biti i predstavnici opozicije. Ta vlada treba da obezbedi uslove za slobodne i poštene izbore.\nTehnička vlada, piše danas skopski Dnevnik, biće izabrana 2. septembra i na njenom čelu ponovo će biti Emil Dimitriev, 60 dana pre izbora biće raspušten parlament, a izborna kampanja treba da počne 20. novembra.\nLider opozicionog Socijaldemokratskog saveza Makedonije (SDSM) Zoran Zaev rekao je da će opozicione partije biti deo te vlade.\nIstovremeno je lider vladajuće VMRO DPMNE i bivši premijer Nikola Gruevski kazao da mu je „drago što su socijaldemokrate u situaciji u kojoj više ne mogu da izbegnu izbore“, preneo je danas EurActiv.com.\nGruevski je ranije optužio svoje rivale da od kako je izbio skandal sa prisluškivanjem pokušavaju da izbegnu izbore u strahu da će ih izgubiti.\nMakedonija je u krizi od februara 2015, kada je opozicija optužila tadašnjeg premijera Gruevskog i njegove ljude za prisluškivanje više od 20.000 gradjana.\nVisoka predstavnica EU za spoljnu politiku i bezbednost Federika Mogerini i evropski komesar za politiku susedstva i pregovore o proširenju Johanes Han u zajedničkom saopštenju su pozdravili dogovor vodećih makedonskih političkih partija o održavanju izbora.\nMogerini i Han su pozvali lidere VMRO DPMNE, SDSM i dve stranke makedonskih Albanaca – Demokratske partije Albanaca (DPA) i Demokratske unije za integracije (DUI), da strogo poštuju izborni proces.\n„Pozivamo sve partije da strogo poštuju kredibilan izborni proces, omoguće svim gradjanima slobodu izbora, i posle izbora, izaberu vladu koja će se baviti ključnim reformama i raditi u interesu svih gradjana“, navodi se u saopštenju.\nNa kraju saopštenja Mogerini i Han ističu da će „EU nastaviti da podržava proces (izlaska iz krize) i pomoći Makedoniji da se vrati na evroatlantski put“.\nMakedonija želi da udje u EU i NATO, ali je njeno pristupanje u blokadi zbog spora oko imena zemlje sa Grčkom.


Obeležavanju stradanja Srba u Podrinju prisustvuju predsednik Republike Srpske Milorad Dodik, izaslanik predsednika Srbije ministar odbrane Aleksandar Vulin, ministar za rad, zapošljavanje, boracka i socijalna pitanja Srbije Zoran Đordević, izaslanik predsedavajuceg Predsedništva BiH, ambasador Srbije u BiH Stanimir Vukićević, prenosi RTRS.\nNakon parastosa, usledilo je obraćanje zvanicnika na gradskom trgu, a potom je na letnjoj pozornici počelo prikazivanje dokumentarnog filma “Zločin bez kazne-stradanje Srba u srednjem Podrinju”, autorke Slađane Zarić, u produkciji RTS-a.\n“Najveće stradanje Srba u ovom delu bilo je u drugom delu 92. i 93. godine”, rekao je on i zamolio sve da daju svoj doprinos ukazivanju istine o stradanju Srba.\nIzaslanik predsednika Srbije, Aleksandar Vulin, rekao je da je poražavajuce, ne samo za Srbe, nego za ceo ljudski rod da za hiljadama pobijenih i zaklanih niko neće pustiti suzu samo zato što su Srbi i što su pravoslavne vere.\nMinistar Đordević rekao je da je cilj obeležavanja ukazivanje svetu na strašne zlocine nad Srbima Podrinja.\n“I dalje tražimo odgovor hoće li srpski narod ikada dobiti izvinjenje za svaku nevinu žrtvu u Bratuncu, Srebrenici, Jasenovcu..”, rekao je on.\nĐordevic je porucio da ce Srbija uvek stajati cvrsto uz Republiku Srpsku.\nDodik je rekao da je svako od veceras prisutnih izgubio nekog svog i da se srpsko stradanje nikada ne sme zaboraviti.\n“Stradanje Srba ovde pokušava se staviti pod zaborav onih koji su to učinili”, rekao je Dodik, podsetivši na veliko stradanje Srba u prošlom veku, koje, kako je rekao, nikada ne sme biti zaboravljeno.\nDodik je rekao da Srpska zajedno sa Srbijom gradi most “Bratoljub” i da je to je zajednicki odgovor na istorijske težnje onih koji su hteli da ove prostore stave pod svoju kontrolu.\n“Mi poštujemo stradanje svih, poštujemo žrtve i druge strane, ali nas boli to što crna marama srpske majke znaci manje od bele marame bošnjačke majke”, rekao je Dodik.\n“Danas srpski narod ima dve države- Srbiju i Republiku Srpsku”, naglasio je predsednik RS.\nDodik je prethodno za RTRS rekao da je zahvalan Vladi Srbije, pre svega tadašnjem premijeru Aleksandru Vucicu, što je pokrenuo inicijativu i nekoliko važnih događaja koji se zajednicki obeležavaju u RS i Srbiji kao zajednicke aktivnosti dve vlade.\nPosle verskog obreda položeno je cveće i odata pocast žrtvama kod Centralnog spomen-krsta u bratunackom groblju podignutom u cast 3.267 poginulih srpskih civila i vojnika iz regije Birac, od kojih je 2.428 nastradalo u srednjem Podrinju, a ostali na drugim ratištima i delovima BiH.\nObeležavanje stradanja posveceno je svim srpskim žrtvama iz ovog kraja, a organizuje se povodom 25 godina stradanja Srba na Petrovdan 1992. godine u selima oko Srebrenice i Bratunca, kada je ubijeno 69 i zarobljena 22 vojnika i civila od kojih niko nije preživeo iako je sedmoro živih zarobljeno, podseća RTRS.\nOd 22 nestala srpska civila i vojnika 10 još nije pronadeno, a ostali su slucajno otkriveni i ekshumirani 2011. godine na Zalazju, prilikom traženja nastradalih Bošnjaka i nakon godinu su identifikovani i dostojno sahranjeni na Petrovdan 2012. godine.\nTog Petrovdana 1992. godine muslimanske jedinice iz Srebrenice napale su srpska sela Zalazje, Biljacu, Sase i Zagone ubijajući, pljacakajuci i paleći srpsku imovinu.


Pametni, ekološki i praktičan bojler | Tech Lifestyle\nPočetna Događaji CES 2021 Pametni, ekološki i praktičan bojler\nPametni, ekološki i praktičan bojler\nKomapnija LG Electronics (LG) predstaviće svoj napredni, štedljivi Inverterski bojler sa toplotnom pumpom na CES® 2021.\nDobitnik nagrade CES za inovaciju, novi model radi uz čuveni LG DUAL Inverter kompresor, koji pruža brzo i efikasno grejanje vode, dok istovremeno omogućava manju potrošnju električne energije i smanjuje tekuće troškove.\nDUAL Inverter kompresor Kompanije LG zagreva vodu koristeći kondenzacionu toplotu koja se stvara u procesu kompresovanja i cirkulacije rashladnog sredstva.\nRezultat je bojler koji za rad koristi do 74 procenta manje energije godišnje od konvencionalnog električnog bojlera.\nNovi proizvod biće dostupan u verzijama od 200 i 270 litara, i uključivaće impresivnu energetsku efikasnost od A + i A++.\nIzuzetno izdržljivi kompresor i rezervoar za vodu imaju 10-godišnju garanciju.\nOvaj LG efikasni sistem koristi toplotu iz vazduha da bi dalje smanjio potrošnju električne energije, dok dva unutrašnja izvora toplote – toplotna pumpa i grejač – pružaju sigurnost korisnicima da nikada neće ostati bez tople vode, čak i u vreme povećane potrošnje.\nPametni inverterski bojler sa toplotnom pumpom ima i Wi-Fi konekciju, koja mu omogućava nesmetan rad sa LG mobilnom aplikacijom ThinQ, dostupnom na Android i iOS uređajima.\n„Novi LG inverterski bojler sa toplotnom pumpom pokazuje našu posvećenost da ponudimo proizvode visokih performansi koji umanjuju potrošnju energije u domaćinstvu i na planeti“, rekla je Lyu Jae-Cheol, predsednica LG Electronics Home Appliance & Air Solution kompanije. „Komapnija LG će i dalje razvijati ekološki odgovorna rešenja koja svakodnevni život čine ugodnijim za potrošače širom sveta.“\nOvaj proizvod je ujedno i dobitnik svih glavnih nagrada za dizajn – iF Design, Red Dot, IDEA – Ima elegantan, moderan stil u skladu sa najnovijim ekskluzivnim kućnim aparatima kompanije LG, a uz to je jednostavan za instalaciju.\nInverterski bojler sa toplotnom pumpom biće dostupan na tržištima širom Evrope i Severne Amerike od prvog kvartala 2021. godine i biće izložen na virtuelnom izložbenom štandu kompanije LG na CES 2021 (http://Exhibition.LG.com) od 11. januara.\nLG DUAL Inverter kompresor\nPrethodni članakRoger Dubuis Excalibur Huracán STO – Novi žestoki ekstremi\nSledeći članakEuro NCAP pokreće ocenjivanje sistema za pomoć pri vožnji


Spahn: Njemačka na putu da vakciniše više od polovine stanovništva @ StartBiH.ba\nNjemačka je na putu da vakciniše barem s jednom dozom vakcine protiv COVID-19 više od polovine svog stanovništva u ovoj sedmici, i bit će u stanju da ponudi vakcinaciju svima koji su spremni na nju do kraja jula ili početka augusta, izjavio je ministar zdravstva Jens Spahn u srijedu.\nSpahn je kazao kako bi očekivana isporuka novih vakcina uglavnom od kompanija Pfizer-BioNTech i Moderna trebala značiti da Njemačka može ponuditi vakcinaciju svakome ko je želi u naredna dva mjeseca.\nPotražnja za vakcinama opadat će od septembra, tvrdi Spahn. Vlada je još spremna da pomogne saveznim državama u finansiranju vakcinacijskih centara nakon kraja septembra, kazao je, čak iako je nejasno kada će dodatna vakcinacija starijih početi.\nIako je njemačka kampanja vakcinacije počela usporeno, ona se pojačala u posljednjim sedmicama i broj zaraženih rapidno je počeo da opada, omogućujući vladi da ukine mjere lockdowna, prenosi Reuters.


Da li je Moja prva plata stvarno kvalitetna? - Mingl\nPo svemu sudeći, da će ekonomske posledice krize izazvane virusom kovid-19 biti izuzetno snažne i nepovoljne, više je stvar činjenica nego pukog nagađanja, te ono što ostaje jeste da se vidi koliko će snažan, zapravo, biti njen udar na ekonomiju. Velika i opravdana zabrinutost postoji za jednu od generalno najugroženijih društvenih grupa po pitanju zapošljavanja, odnosno mlade. Odavno je poznato da mladi, u zavisnosti od struke i završenih studija, na prvi posao čekaju (odnosno aktivno traže, jer je danas i potraga za poslom - posao) više meseci, pa i više godina, što posledično ograničava njihovu ekonomsku nezavisnost. Mehanizmi podrške su, zato, više nego neophodni. U tekstu koji sledi, smelo će se pretpostaviti da su kreatori programa Moja prva plata uzeli u obzir elemente ranijih inicijativa koje je, kroz razne kampanje, zagovarao tim Beogradske otvorene škole i dati predlozi za dugoročno unapređenje položaja mladih u domenu zapošljavanja.\nPoslednjih dana zainteresovana javnost je, konačno, dobila priliku da se upozna sa dugo najavljivanom i pripremanom merom za zapošljavanje mladih – Moja prva plata. Kako se u početku nedovoljno znalo o samom programu, osnovne dileme svodile su se na pitanja kao što su kako će program da izgleda, koje su direktne i indirektne koristi i šta je poslužilo kao primer dobre prakse? Ono što je javnost odmah prepoznala jeste da program čini sticanje prvog radnog iskustva kroz učenje, odnosno radne prakse i da bi trebalo da omogući mladima da lakše prebrode taj, uglavnom najteži, korak dolaska do prvog posla. Moja prva plata pruža mladima jasno definisan i vremenski ograničen program prakse, uz obavezno mentorstvo i simboličnu novčanu nadoknadu u cilju izbegavanja zloupotreba od strane praksodavaca. Za sve navedene aspekte postoje elementi za priznanja i pohvale, kao redak primer kvalitetnih mera za unapređivanje zapošljivosti mladih.\nIstraživanja su pokazala da mladi u Srbiji imaju pozitivne stavove prema praksama, iako čak 68 odsto njih koji su učestvovali u programima praksi nije dobilo nikakvu finansijsku nadoknadu za obavljanje radne prakse, svaki drugi praktikant u barem jednom programu praksi u kojem je bio uključen nije imao mentora, a 40 odsto njih je realizovalo je praksu bez ugovora. Ovakvi podaci ne iznenađuju, imajući u vidu nalaze analiza Beogradske otvorene škole koji ukazuju na to da u Srbiji ne postoji adekvatna ugovorna forma za regulisanje odnosa između praksodavaca i praktikanata, i samim tim ne postoje mehanizmi za obezbeđivanje kvaliteta radnih praksi.\nIz tog razloga, BOŠ je 2019. godine sastavio predloge za izmene Zakona o radu dodavanjem novog člana koji bi regulisao radne prakse, a pored toga uključio sve najvažnije elemente koji treba da osiguraju njihov kvalitet. Ono što je zanimljivo u pogledu Ugovora o radnim praksama je da se mnogi njegovi elementi u sličnom obliku već uvršteni u program Moja prva plata. Međutim, njegovo svrstavanje u zakonodavne okvire, samo bi osiguralo i podstaklo dugoročan razvoj institucije radnih praksi. O pravnim aspektima programa Moja prva plata može se više pročitati u tekstu Marija Reljanovića, stručnjaka koji je doprineo pravnom uobličavanju ideje Ugovora o radnim praksama.\nElementi kvaliteta koji se delimično pojavljuju u programu Moja prva plata, jasnije su istaknuti u Preporukama za primenu kvalitetnog okvira za radne prakse na evropskom nivou, kao što su: ciljevi učenja i obuke, mentorstvo, adekvatni uslovi rada, ograničeno trajanje i potvrda o obavljenoj praksi. Prvo, program prakse bi trebalo da bude jasno formulisan čime ciljevi učenja i obuke nedvosmisleno vodili sticanju znanja i veštine koje su korisne na tržištu rada. Praktikanti često obavljaju zadatke koji su jednolični, ili drugim rečima, koji ne doprinose razvoju veština predviđenih praksom. U vezi sa tim je neophodno obezbediti i mentora koji će obučavati praktikanta za razvojne zadatke, pratiti njegov rad i procenjivati napredak, te u skladu sa tim podsticati rad na onim veštinama koje su relevantnije za posao za koji se obavlja praksa.\nAdekvatni uslovi rada svode se na poštovanje principa dostojanstvenog rada, poput obezbeđenog prevoza, obaveznog zdravstvenog osiguranja i drugih doprinosa koje uplaćuje poslodavac. Iako program Moja prva plata pokriva neke elemente poput osiguranja od povrede na radu i profesionalne bolesti, bilo bi poželjno dostići osnovne međunarodne standarde u domenu socijalne sigurnosti mladih. Rad praktikanta trebalo bi da bude adekvatno nagrađen u vidu nadoknade koja bi služila kao motivacija za dobro obavljene zadatke. Zanimljivo je da je u zemljama u okruženju, kao što su Bugarska i Grčka, zarada praktikanata definisana kroz radno zakonodavstvo i vezana za osnovnu zaradu, što, nažalost, nije slučaj i sa Mojom prvom platom. Iznos naknade garantovan ovim programom ne doprinosi samostalnosti i ekonomskoj nezavisnosti mladih, štaviše, stvara okruženje u kom se smatra da je visina nadoknade garantovana programom dovoljna za adekvatno zadovoljenje potreba. Visina nadoknade podstiče i geografsku diskriminaciju mladih koji traže posao u velikim, urbanim sredinama (najviše iz razloga što posla u manjim sredinama nema), gde su cene i životni standard znatno viši, a ovako niska nadoknada nedovoljna za osnovne životne potrebe. Iz tog razloga je važno da radne prakse ne produbljuju dodatno već ranjiv položaj mladih.\nKako ovaj element zahteva finansijske izdatke poslodavaca, u tom slučaju država bi trebalo da kreira podsticajne mere kroz pružanje olakšica i subvencija, u cilju ohrabrivanja budućih poslodavaca da prime mlade na praksu. Moja prva plata je finansirana iz državnog budžeta, ali je njen domet ograničen. Utisak je da bi bolja i veća raspodela sredstava u okviru programa ostvarila dugoročnije efekte na zapošljivost mladih. Ono što zaokružuje ceo program kvalitetnih radnih praksi je potvrda o obavljenoj praksi koja bi imala dvojak značaj. Praktikantima bi služila kao, iako neformalan, važan dokument koji prepoznaje i validira stečena znanja, veštine i iskustvo. Ova potvrda bi, sa druge strane, bila pokazatelj budućim poslodavcima o razvoju i obučenosti praktikanata i neposredno podsticala njihovo zapošljavanje.\nIntenzivna kampanja za ugovore o radnim praksama neće biti dovoljna za rešavanje problema nezaposlenosti mladih. Neophodna je podrška onih aktera kojim bi ovakav ugovor išao najviše u korist: mladima i poslodavcima. Mladi bi imali jasan i konkretan koncept sticanja znanja, veština i toliko neophodnog iskustva, dok bi poslodavci rešili problem uplitanja u pravne zavrzlame i pribegavanja neadekvatnim ugovornim formama. Na ovaj način poslodavci bi bili dodatno podstaknuti da investiraju u mladog zaposlenog koji je motivisan i spreman da uči, što bi im se posle višestruko isplatilo. U navedenim okvirima, svaka strana ima koristi od kvalitetnih radnih praksi.\nDa li će Moja prva plata u tom smislu biti samo još jedna kratkoročna mera radi sticanja političkih poena ili će ona predstavljati most ka konačnom rešavanju problema o kojem se ne govori dovoljno, ostaje da se vidi. Do tada, tim Beogradske otvorene škole će nastaviti svoju kampanju zagovaranja za dugoročna i delotvorna rešenja u zapošljavanju mladih.


Fond za humanitarno pravo tražio od Ustavnog suda ocenu ustavnosti doživotne kazne zatvora bez mogućnosti uslovnog otpusta | Insajder\nFond za humanitarno pravo tražio od Ustavnog suda ocenu ustavnosti doživotne kazne zatvora bez mogućnosti uslovnog otpusta\nFond za humanitarno pravo (FHP) saopštio je danas da je Ustavnom sudu Srbije podneo inicijativu za ocenu ustavnosti doživotne kazne zatvora bez mogućnosti uslovnog otpusta. FHP smatra da se uvođenjem te odredbe “bez uspostavljanja delotvornog i efikasnog mehanizma kojim se garantuje preispitivanje doživotne kazne zatvora” direktno krši Ustav Srbije i Evropska konvencija o zaštiti ljudskih prava i osnovnih sloboda.\nUstavni sud, ilustracija\nU Skupštini Srbije su pre četiri meseca usvojene izmene Krivičnog zakonika, kojima se u srpsko zakonodavstvo uvodi kazna doživotnog zatvora. Poslanici su usvojili kaznu doživotnog zatvora bez mogućnosti uslovnog otpusta za krivična dela teško ubistvo, silovanje, obljube nad decom, trudnicom i nemoćnim licem, suprotno mišljenju gotovo celokupne stručne javnosti i Ustava i međunarodnih dokumenata, čiji je Srbija potpisnik.\nKako navodi Fond za humanitarno pravo, primena te odredbe je odložena za 1. decembar 2019, a obaveza Ustavnog suda je da u što kraćem roku uzme u razmatranje inicijativu i odredbu oglasi neustavnom.\n“Usvajanje izmena i dopuna Krivičnog zakonika pratilo je odsustvo adekvatne javne rasprave i ignorisanje stavova stručne javnosti koja je od početka ukazivala da je predviđeno zakonsko rešenje suprotno zabrani mučenja, nečovečnog i ponižavajućeg postupanja, kako ga vide svi relevantni evropski, međunarodni i komparativni akti, ali i ustaljena praksa Evropskog suda za ljudska prava”, navedeno je u saopštenju.\nMeđutim, FPH naglašava da Evropski sud jednako smatra da svaka članica Saveta Evrope mora da ima definisan pravni mehanizam koji će doživotnim zatvorenicima omogućiti preispitivanje kazne zatvora, u smislu “jasnog uspostavljanja kriterijuma šta i pod kojim uslovima zatvorenik osuđen na kaznu doživotnog zatvora mora da učini da bi se razmotrilo njegovo oslobađanje”.\nIzmene zakona bez javne rasprave, stručna javnost protiv\nIzmene Krivičnog zakonika, kojima se uvodi doživotna kazna zatvora stigle su u Skupštinu bez javne rasprave.\nPredstavnici stručne javnosti su s jedne strane navodili da je važno jačanje države u borbi protiv kriminala, ali i upozoravali da strože kazne ne moraju nužno da utiču na smanjenje učestalosti krivičnih dela, pozivajući se na rezultate prethodnih reformi.\nViše pravnih stručnjaka je u peticiji zahtevalo od Ministarstva da iz Nacrta zakona povuče kaznu doživotnog zakona bez mogućnosti uslovnog otpusta upozoravajući je ta kazna u suprotnosti s dugogodišnjom praksom najrelevantnijih evropskih institucija, a da je mučenje, nečovečno ili ponižavajuće postupanje ili kažnjavanje zabranjeno i Ustavom Srbije i međunarodnim konvencijama i dokumentima koje je Srbija potpisala.\nSličan stav izneo je i Komitet pravnika za ljudska prava Jukom u otvorenom pismu upućenom Ministarstvu pravde.\nAdvokatska komora Beograda saopštila je da izmene Kriivčnog zakonika kojima se pooštravaju krivične sankcije i ukida mogućnost uslovnog otpusta “neće uticati na smanjenje broja krivičnih dela, ali će se zato radikalizovati odnosi u društvu”.\nStruka je zahtevala i javnu raspravu o predloženim rešenjima, koje nije bilo jer su, kako je navela ministarka pravde Nela Kuburović, inicijativu uputili građani i uz nju dostavili više od 158.000 potpisa.


Šta radi Ričard Grenel na Zapadnom Balkanu? - PORTAL REVIJE FOKUS\nAugust 9, 2021 NY\tNo Comments\nBoravio je u Srbiji i Albaniji, sastajao se političarima, išao u noćni provod, tražio poslovne prilike. Pošto više nije u administraciji SAD, nije jasno za koga ili i čijem interesu Grenel sada radi\nBivši izaslanik nekadašnjeg predsjednika SAD Donalda Trampa za dijalog Srbije i Kosova, Ričard Grenel, nedavno je ponovo viđen na Zapadnom Balkanu. Boravio je u Srbiji i Albaniji, sastajao se političarima, išao u noćni provod, tražio poslovne prilike. Pošto više nije u administraciji SAD, nije jasno za koga ili i čijem interesu Grenel sada radi, piše Glas Amerike.\nBivši američki izaslanik za Kosovo na Instagramu je objavio snimak iz provoda u beogradskom noćnom klubu sa srpskim ministrom finansija Sinišom Malim.\nNa Instagramu je objavio i fotografije sa albanskim predsjednikom Iljirom Metom i premijerom Edijem Ramom, a potom i fotografije sa albanske obale, a sa malo detalja šta je radio u Albaniji.\nTokom posjete Balkanu, Grenel je u intervjuu za albanske Vesti 24, kako je prenio Kosovo Online”, rekao da se bavi promovisanjem stranih ulaganja i ekonomske saradnje u regionu, ali nije rekao za koga to radi, osim da je u privatnom sektoru.\n“Vizija predsjednika Trampa za dijalog između Kosova i Srbije imala je veze sa otvaranjem novih radnih mjesta, sa ekonomijom i ideja je bila da region Balkana napreduje… Ali ono što želimo da vidimo je nastavak te investicije, zato sam ovdje, ne radim više za vladu. Ja sam u privatnom sektoru i tražimo mogućnosti za stvaranje privatnog sektora za strana ulaganja na Balkanu”, rekao je Grenel.\nSrpski ministar finansija Siniša Mali, kako su premijeli srpski tabloidi, rekao je da je Grenelova posjeta „izraz nastojanja države da gradi dugoročne odnose sa svima i bori se za nove investicije“, ali nije rekao na kojim to konkretno projektima Srbija sarađuje sa Grenelom.\nGlas Amerike uputio je pitanja Vladi i Predsjedništvu Srbije – da li su na neki način nastavili saradnju sa Trampovim bivšim saradnikom, ali odgovor nismo dobili.\nNekadašnji Trampov saradnik godinama se bavio konsultanskim radom i lobiranjem, pa nastavak takvog angažmana ne bi bio čudan. Prije nego što je došao u Trampovu administraciju, Grenel je 2009. osnovao konsultatsku kuću Capitol Media Partners koja je radila do 2017, a za koju je CNN objavio da je zastupala i klijente iz Kine, Somalije, Irana – što nije prijavljeno nadležnima, iako je po zakonu moralo biti. Vašington post je svojevremeno objavio da je Grenelova firma zastupala i organizaciju koju je finansirala stranka mađarskog premijera Viktora Orbana.\n„Zbog njegove biografije i načina na koji djeluje sada, i kako je djelovao dok je bio u administraciji, a evo i posle mandata, vjerujem da Ričard Grenel ima bliske odnose ne samo sa vlastima u Srbiji, već i sa vlastima u Albaniji. Primijetno je da on na društvenim mrežama, s jedne strane hvali i promoviše vlasti u Beogradu i Tirani, dok sa suprotne strane vlastima u Prištini nije naklonjen“, kaže za Glas Amerike Nemanja Todorović Štiplija, urednik portala European Western Balkans.\nGrenel od početka podržavao inicijativu mini Šengen – sadašnji Otvoreni Balkan. U tom kontekstu je i sada hvalio lidere Srbije i Albanije, a kosovskom premijeru Aljbinu Kurtiju poručio da „griješi“ što odbija da se priključi regionalnoj inicijativi. Pohvale na račun Aleksandra Vučića i Edija Rame mogu da im koriste politički na više frontova, kaže Štiplijja.\n„Jednostavno, Ričard Grenel javnosti i u Srbiji i u Albaniji može da bude PR koji bi objasnio da su lideri dvije zemlje prihvaćeniji u svijetu nego javnosti ovde misle, s jedne strane je možda u pitanju unutrašnji PR, a s druge strane poslovi koji se tiču nekih drugih regiona, a ne SAD“.\nPolitikolog Mladen Mrdalj, koji je u isto vrijeme kada je Grenel bio u Beogradu, tu sreo i jednog od bivših menadžera Trampove kampanje Breda Parskejla, kaže da ne treba zanemariti Grenelovo iskustvo u domenu izborne kampanje. Podsjeća da on ne bi bio prvi američki ambasador ili zvaničnik koji je svoje balkansko iskustvo iskoristio da pomaže lokalnim moćnicima da “impresioniraju sagovornike iz međunarodnih krugova”.\n„Vijest koju sam pročitao sa jednog albanskog sajta je da se Grenel sastao sa Edijem Ramom i da je bilo riječi o velikim potencijalima albanske obale za investicije, što ukazuje na to da ima širih veza u poslovno investicionom pogledu, pa me ne bi čudilo da na albanskoj obali nikne nekoliko Beograda na vodi, sad sa ukrštenim preko-graničnim investicijama ili ne, vidjećemo“.\nRičard Grenel je u Trampovoj administraciji najprije bio na funkciji ambasadora SAD u Njemačkoj. Potom je, paralelno sa tim poslom, radio i kao specijalni izaslanik za pregovore Srbije i Kosova, što je kulminiralo potpisivanjem Vašingtonskog sporazuma o normalizaciji ekonomskih odnosa. Njegova poslednja funkcija u administraciji bila je v.d. direktora Nacionalnih obavještajnih službi. Posle završetka rada u administraciji, spekulisalo se da će se Grenel kandidovati za guvernera Kalifornije, od čega je odustao. Povremeno se pojavljuje na američkoj kablovskoj TV naklonjenoj Trampu Njuzmaks.\nFoto: Ričard Grenel (Printscreen)\nTags: AlbanijaEdi RamaRičard GrenelSiniša MaliSrbija\nPrethodna priča REPORTERI “VIJESTI” NA “GUSINJSKOJ CESTI”: Nova vrata ka sjeveru\nSledeća priča PSŽ na pravom putu da sastavi drim tim: Mesi - Mbape - Nejmar, najskuplji triling u istoriji fudbala; da li i najbolji?\nObračun selefija zbog zagađenja vode u Ošvama: Jedan uhapšen, drugi u bijegu\ndrdrago\tAugust 10, 2016\nDodik: Crnogorski poslanici koji su glasali za Rezoluciju o Srebrenici nisu dobrodošli u Republiku Srpsku\nNY\tJune 22, 2021


čet, 23. septembar 2021 - sub, 23. oktobar 2021\nŠesto izdanje art+science programa Centra za promociju nauke, pod sloganom „Svetovi veštačke inteligencije“, održava se od 23. septembra do 23. oktobra, u Muzeju nauke i tehnike u Beogradu, Galeriji Instituta Servantes i Naučnom klubu Centra za promociju nauke. Manifestacija art+science će tokom septembra i oktobra publici predstaviti širok dijapazon radova nastalih kroz interdisciplinarnu saradnju umetnika, naučnika i drugih aktera, koja osvetljavaju i preispituju neke od najvažnijih tema današnjice kroz prizmu veštačke inteligencije.\nNACIONALNA SELEKCIJA: OD PLESA DO ZAGAĐENjA DUNAVA\nPobednički rad nacionalne selekcije za 2021. godinu – BINEMA – dugoročni je projekat koreografa Marka Milića, kroz koji se savremeni ples proučava u naučnom kontekstu. Rad se razvija u saradnji sa naučnim mentorima iz projekta Clean Cadet, finansiranog kroz prvi program za veštačku inteligenciju Fonda za nauku, dr Jelenom Slivkom i dr Nikolom Luburićem, sa Fakulteta tehničkih nauka Univerziteta u Novom Sadu.\nPored produkcije pobedničkog rada nacionalne AI Lab selekcije, biće predstavljeno i jedinstveno naučno-umetničko istraživanje interdisciplinarnog tima projekta Anatomija Fatberga. Tema istraživanja i intervencije autorskog tima koji čine umetnici i istraživači iz oblasti mašinskog učenja i zaštite životne sredine je obrada i katalitičko predstavljanje velike baze podataka antropogenog zagađenja Dunava i doprinosa koji svi mi, kao pojedinci, (ne)svesno činimo svojim svakodnevnim postupcima.\nOvogodišnji program pod sloganom „Svetovi veštačke inteligencije“ zasnovan je na kritičkom i kreativnom sagledavanju, čitanju i tumačenju vrednosti, sistema i mogućnosti veštačke inteligencije, dok je tematski okvir kontekstualizovan u radovima umetnika koji dolaze iz Danske, Španije, Austrije, Nemačke, Belgije, Francuske, Velike Britanije i SAD.\n„Najvažnija mesta za susret nauke i umetnosti su u nama samima, odnosno u tome da se otvorimo ka različitim sferama i mogućnostima, i razbijemo mnoge nevidljive barijere i predrasude koje nas zatvaraju i usmeravaju. Očigledno je koliko su različiti nauka i umetnost, ali kada se zaista uroni u njih, moguće je uvideti neverovatne paralele, bliskosti, žeđ za saznanjem i otkrićima... Metodologije su suštinski različite, rezultati takođe, ali unutrašnji motivi i porivi da se nešto novo uspostavi ili potvrdi su identični“, objašnjava Dobrivoje Lale Erić, rukovodilac Sektora za međunarodnu saradnju CPN-a i selektor art+science programa. „Naš cilj jeste u tome da obezbedimo prostor i platformu za sučeljavanje i razmene kako bi se, zapravo, stvorila originalna, autorska dela, koja u sebe unose i učitavaju pristupe, vrednosti i znanja svih uključenih strana“, navodi Lale Erić.\nGALERIJA INSTITUTA SERVANTES I PRATEĆI PROGRAMI\nRad SKEENS španske umetnice Elise Kueste (Elisa Cueste) biće predstavljen već 8. septembra u Galeriji Instituta Servantes, a publika će kroz ovaj projekat moći da doživi deo onoga što ih očekuje krajem septembra, kada je najavljeno i zvanično otvaranje manifestacije art+science.\nPubliku očekuje i raznovrstan prateći program koji čine edukativne radionice za predškolce, osnovce i srednjoškolce, masterklas predavanja, performansi, vođene ture. Svi navedeni programi su besplatni i otvoreni za javnost, uz praženje i poštovanje tada aktuelnih epidemioloških mera.\nCentar za promociju nauke i ove godine učestvuje na Ars Electronica 2021 – festivalu umetnosti, tehnologije i društva – koji će se od 8. do 12. septembra dominantno održati u virtuelnom prostoru: desetine partnerskih institucija širom sveta tokom festivala otvara vituelne vrtove sa svojim sadržajem. Sve zainteresovane očekuju brojne izložbe, predavanja, konferencije, filmovi, radionice i obilasci, sa fokusom na obim i mogućnosti delovanja za postizanje „novog digitalnog dogovora“.\nO PROJEKTU EVROPSKA LABORATORIJA VEŠTAČKE INTELIGENCIJE\nOvogodišnje, šesto izdanje manifestacije art+science deo je programskih aktivnosti Centra u okviru projekta Evropska laboratorija veštačke inteligencije (European ARTificial Intelligence Lab − AI Lab), finansiranog kroz EU program Kreativna Evropa. AI Lab okuplja 13 raznovrsnih institucija koje se bave vezama između umetnosti, tehnologije i društva. Pokretanjem dijaloga i iniciranjem interdisciplinarnih saradnji otvaraju se brojne teme koje generiše veštačka inteligencija i analizira budućnost zasnovanu na ovoj supertehnologiji. Projekat se ne zadržava na tehnološkim aspektima, već prevashodno uzima u obzir i tumači kulturne, filozofske, etičke, psihološke i duhovne aspekte promena koje AI nesumnjivo donosi. art+science program je istovremeno prepoznat kroz nacionalnu Strategiju pametne specijalizacije (4S), kao eksperimentalni spoj nauke i umetnosti za čije je sprovođenje i vrednovanje zadužen Centar za promociju nauke.\nViše o programu videti na:


Ruski opozicioni portal MEDUZA 22. aprila 2022. objavio je pregled stanja oko narativa Kremlja kojima se usmerava odnos javnosti prema agresiji na Ukrajinu.\nZanimljivo je da se kreatori agresije sad pozivaju da se ona ne može zaustaviti jer bi, navodno ruska javnost bila protiv prestanka rata bez konačne pobede.\nTekst o tome napisao je ANDREJ PERCEV pod originalnim naslovom\nIzvori Meduze kažu da\nKremlj ne razumije kako da okonča rat pregovorima - a bez urušavanja Putinovog rejtinga\nČuvanje rejtinga prezidenta Putina\nRat u Ukrajini traje skoro dva meseca. Rusija se povukla iz Kijeva, ali sada (sudeći po zvaničnim izjavama ) i dalje namerava da započne bitku za Donbas – i planira da postigne „uspostavljanje potpune kontrole“ nad regionom i južnom Ukrajinom. Ruski sistemski političari takođe ne snižavaju stepen retorike – i stalno prete Zapadu. Specijalni dopisnik Meduze ANDREJ PRECEV saznao je u kakvom je stanju Kremlj početkom trećeg meseca invazije.\nU unutrašnjem političkom bloku predsedničke administracije Rusije (AP) došli su do zaključka: sada nema „dobrih PR scenarija za izlazak“ iz rata koji ne bi doveli do pada rejtinga moći. Ovo su za Meduzu prenela tri izvora bliska Predsedničkoj administraciji.\nOvakvi „scenariji” u domaćem političkom bloku počeli su da se funkcionišu pre nekoliko nedelja. „Gledali smo, uvrnuli se – ne vidi se jasan scenario. Stoga su odlučili da ne pripremaju [javno] mnjenje za moguće pregovore [i sklapanje mira], već su pustili da sve ide svojim tokom“, objašnjava jedan od sagovornika Meduze.\nIzvori Meduze kažu da je Kremlj uveren da većina Rusa ozbiljno shvata rat kao „borbu protiv nacista i nacizma“. U prilog tome pozivaju se na rezultate zatvorenih socioloških istraživanja (ruske vlasti ih koriste dugi niz godina). Kako je Meduza ranije pisala , od početka marta 2022, nakon što je počela invazija na Ukrajinu, izvođači AP-a sprovode kvantitativna istraživanja i kvalitativna istraživanja — intervjue i fokus grupe.\nIstovremeno, ne postoje pouzdani nezavisni podaci koji potvrđuju hipotezu o „militantnoj većini“ Rusa. O odnosu Rusa prema ratu objavljuju se različite sociološke ankete , od kojih mnoge pokazuju da većina stanovnika navodno podržava „specijalnu operaciju“. Međutim, mnogi naučnici naglašavaju da u uslovima propagande, cenzure i represije takve studije verovatno neće odražavati stvarnost.\nIpak, Predsednička administracija se i dalje oslanja na sopstvene podatke, što, prema izvorima Meduze, svedoči o borbenom raspoloženju ruskog stanovništva. Konkretno, prema Kremlju, jedna od najozbiljnijih prepreka „izlasku društva iz rata” mogla bi da bude „pozicija mnogih predstavnika srednje klase”, koja navodno podržava „specijalnu operaciju”. Pozivajući se na iste zatvorene ankete, sagovornici Meduze tvrde da su ovi „predstavnici srednje klase“ sigurni: „U ratu treba ići u pobedu, ako je već počeo – u Kijev ili čak u Lavov. Ne možete se povući."\n„Do sada su takvi ljudi imali jastučić ušteđevine. Trenutno, većina njih ne mora da ažurira svoju opremu. Prihodi omogućavaju da se rast cena hrane gotovo ignoriše. Ali osećaju da se zalažu za svoju zemlju, za pravdu“, objašnjava jedan od izvora.\nPosredno, ove reči mogu da potvrde rezultate ankete hiljadu stanovnika Moskve koju je po nalogu opozicionog političara Romana Junemana sprovela kompanija Rusko polje. Među grupom ljudi kojima prihodi omogućavaju da kupe "praktično sve", 62 odsto je bilo za nastavak "specijalne operacije", a 29 odsto za mirne pregovore. U grupi ljudi sa primanjima koja im omogućavaju kupovinu kućnih aparata, podrška nastavku rata je 54%, pregovori - 37%. Istovremeno, među građanima čija primanja nisu dovoljna ni za hranu, samo 40 odsto je za rat, a 43 odsto za mirovne pregovore.\nMeđutim, sociolog Grigorij Judin je u razgovoru za Meduzu naglasio da se takvi rezultati mogu objasniti činjenicom da „značajan deo ruske srednje klase čine bezbednosni službenici i zvaničnici srednjeg nivoa“: „To jest, oni su direktni korisnici režima. Ili oni koji znaju kada da pokažu lojalnost.”\nIzvori Meduze kažu da se u tom kontekstu Kremlj „plaši mogućeg nezadovoljstva“ povlačenjem trupa i pregovorima. Prema navodima vlasti, to bi, navodno, moglo rezultirati čak i uličnim protestima.\nOvu hipotezu sagovornici Meduze objašnjavaju time da je ruska propaganda „preterala sa eskalacijom teme nacizma“ u Ukrajini: „Ovo su prejaki okidači, ovo je oživljavanje sećanja na Veliki otadžbinski rat, kada smo se borili protiv nacista. Ovo sećanje se predugo negovalo.”\nIstovremeno, članovi Predsedničke administracije javno podržavaju ovu retoriku, jer smatraju da je „prekasno“ da se polemiše sa javnim mnjenjem i da se još treba boriti dok se neki rezultat ne proglasi „pobedom“. Na primer, prvi zamenik šefa predsedničke administracije Sergej Kirijenko je na školskoj tribini „Snaga u istini“ rekao : „Rusija, Sovjetski Savez su već izvršili ovu istorijsku misiju našeg naroda, već smo obezbedili pobedu jednom nad nacizmom, a naš narod, naša država će sigurno učiniti sve da nacizam više nikada ne digne glavu, ne samo ovde u Rusiji, već nigde drugde u svetu.\nIstovremeno, dva politička stratega (jedan od njih je ranije sarađivao sa Predsedničkom administracijom, drugi još uvek sarađuje sa Kremljom) u razgovoru za Meduzu doveli su u pitanje adekvatnost takvih strahova. „Oslanjati se na neku vrstu sociologije sada je čudno. Ljudi su prilično pasivni, možda nisu protiv rata, ali nisu ni za. U Moskvi, na automobilima srednje klase, slova Z su nekako neprimetna. Ispitanici govore po inerciji - čak, možda, i ne preklapaju. Ali ovo nije militantna podrška. Ovi ljudi nisu spremni da se bore sami sa sobom“, komentariše jedan od njih.\nObojica sagovornika su sigurni da se u slučaju „prigušenja propagande” ne mogu očekivati protesti pristalica rata. Prema jednom od njih, „građani će prestati da misle i pričaju o nacistima, potpuno će preći na svoje lične probleme“.\nOve argumente podržava i sociolog Grigorij Judin. On je siguran da se strahovi vlasti od mogućih protesta pristalica „ratne partije” objašnjavaju iluzijama Kremlja. Ekspert je takođe podsetio na članak Meduze, objavljen mesec dana pre početka rata, u kojem jedan od izvora bliskih Predsedničkoj administraciji tvrdi da je, prema Kremlju, „bilo koji hipster“ u Rusiji „imperijalac u srcu .” „Ovo je, naravno, bolesna fantazija“, kaže Judin. Ne znam nijedan dokaz za ovo. Ovi ljudi [u Kremlju] su izmislili publiku za sebe i teraju sve da žive u skladu sa svojim izumima. Ali ne bez uspeha."


Avion Magma: Budućnost avijacije?\nMagmom do visina\nCena avionskog goriva jedan je od glavnih razloga zbog kojih se avijatičarska tehnologija fokusira na proizvodnju lakših i efikasnijih letelica. Grupa engleskih istraživača je letelicom Magma napravila iskorak na tom planu. Radi se o jedinstvenoj bespilotnoj letelici na svetu.\n"Ovo je prvi prikaz potpuno funkcionalnog aviona bez pokretnih delova. To je velika stvar, jer su mnogi pokušavali u prošlosti - uključujući i nas", kaže Bil Krauter jedan od istraživača u projektu sa Univerziteta u Mančesteru u Engleskoj.\nOn i njegov tim Bil Krauter i njegov tim oslanjanju se na strujanje vazduha kao metodu za manevrisanje letelicom na nebu. Jan Lunon, jedan od saradnika, kaže da će izostavljanje pokretnih delova učiniti avione bezbednijim i lakšim.\n"Prednost je u smanjenju težine, potrebe za održavanjem i kompleksnosti letelice. Postojanje kontrolnog poklopca podrazumeva sve te komplikacije", ukazuje Lunon.\nBez pokretnih delova avion se brzo sastavlja i jeftino proizvodi. Suštinski radi se o proizvodu koji funlcioniše po principu “sklopi i leti”, objašnjava Bil Krauter.\n"Velika Britanija bavi se razvojem nove generacije borbenih aviona. Svrha svega ovoga je razvoj tehnologija koje omogućavaju razvijanje efikasnijih, jeftinijih i pouzdanijih aviona. Mogu biti u kutiji 10 godina, a onda polete kada treba", kaže on.\n3D štampači sve dostupniji\nLetelica je napravljena od titanijuma štampanog 3-D tehnikom. Umesto kroz mehaničke poklopce, dok avion leti suspersoničnom brzinom, vazduh se umumpava kroz male otvore u krilu - kako bi pilot mogao da menja pravac. Letelicom se upravlja naviše ili naniže, uz pomoć izduvnih mlazeva velike brzine.\n“Nije jednostavno sastaviti sve deliće ove tehnologije da bi sve to zajedno funkcionisalo. I da bi se na kraju dobio potpuno funkcionalan avion. Na kom se mogu isključiti svi pokretni delovi kako bi se mogao kontrolisati u letu onako kako želite", objašnjava Krauter.\nPred timom je još mnogo posla, ukoliko želi da ovo postala naredna generacija borbenih aviona. Letelica teži svega 46 kilograma i može leteti brzinom od 160 kilometara na sat. Međutim, napretkom tehnologije mogao bi se promeniti i način proizvodnje aviona.\nPrva 3D odštampana zgrada podignuta u Danskoj


Vesti online / Vesti / Srbija / Rusija upozorava EU: Ne činite sa Srbijom istu grešku kao sa Ukrajinom\nZapad želi da sve zemlje Balkana uključi u rusofobičnu kampanju: Sergej Lavrov\nOn je u intervjuu za Euronews rekao da Srbija ima izuzetno napredne odnose sa EU i NATO, a ujedno ima i sporazum o slobodnoj trgovini sa Rusijom, započela je pregovore o ulasku u zonu slobodne trgovine sa Evroazijskom ekonomskom unijom i održava kontakte sa Organizacijom za kolektivnu bezbednost (ODKB).\n* "Rusija i Turska imaju svoje 'strategije' za Zapadni Balkan"\n- Smatram da je to apsolutno normalan put razvoja spoljnih veza Srbije - rekao je Lavrov i izrazio nadu da je Zapad uvideo greške koje je načinio sa Ukrajinom, pogotovu, kako kaže, ako se uzme u obzir da tom zemljom trenutno ne upravlja predsednik već "radikalna vojna struja".\n- U savremenom svetu takvi ultimatumi su krajnje nepristojni i ne priliče jednoj strukturi kao što je Evropska unija. Ako pogledate, na Balkanu ne postoji nijedna zemlja u kojoj američki i evropski ambasadori ne bi tražili da se prijateljstvo sa Rusijom prekine - istakao je ruski diplomata.\n- Ne razumem zašto su se Crnogorci upleli u tu rusofobičnu kampanju. Cela ta inicijativa da se Crna Gora što pre uvuče u NATO u suprotnosti je sa svim obećanjima, još kada se objedinjavala Nemačka, da se Alijansa neće proširiti ni centimetar - ukazao je Lavrov.\nSVET Nemci otkrivaju uslov za ukidanje sankcija Rusiji


Tramp ponovo urednike i novinare The New York Times nazvao – neprijateljima naroda - Sve o Srpskoj\nTramp ponovo urednike i novinare The New York Times nazvao – neprijateljima naroda\nPORUČIO IM DA ĆE MORATI DA OD NJEGA NA KOLENIMA – MOLE OPROŠTAJ\nRedakcija NYT je početkom 2019-te – tvrdeći da je to rezultat njene istrage – optužila Donalda Trampa i njegovo okruženje da su tokom izborne kampanje 2016-te bili „u kontaktima sa predstavnicima Rusije i Wikileaks i njihovim posrednicima“. Njujorški list je čak ustvrdio da je takvih kontakata bilo „više od sto“\n„NOVINARI The New York Times dužni su da na kolenima mole oproštaj od predsednika Sjedinjenih Država Donalda Trampa“.\nOvo je na svom Twitter-nalog napisao predsednik Sjedinjenih Država Donald Trampa!\nAmerički lider ne krije da ima u vidu činjenicu da specijalni tužilac za „rusko mešanje“ u predsedničke izbore u SAD 2016-te, Robert Miler, nije uspeo da dokaže postojanje bilo kakve zamere između njega i njegovog izbornog štaba i Moskve.\nU anstavku je podsetio da mu se NYT izvinio posle izbora održanih u novembru 2016-te na kojima je pobedio Hilari Klinton:\n„Ovoga puta – naglasio je – izvinjenje mora biti očevidnije i biti bolje odrađeno. Ovoga puta će morati da kleknu i da zamole oproštaj – oni su zaista neprijatelji naroda“.\nRedakcija NYT je početkom 2019-te – tvrdeći da je to rezultat njene istrage – optužila Trampa i njegovo okruženje da su tokom izborne kampanje 2016-te bili „u kontaktima sa predstavnicima Rusije i Wikileaks i njihovim posrednicima“ preko kojih su navodno kontaktirali.\nNjujorški list je čak ustvrdio da je takvih kontakata bilo „više od sto“.\nNapadi na Trampa počeli su još u vreme izborne kampanje, a Milerova istraga – u proleće 2017-te.\nBavila se, pored ostalog, optužbama američkih specijalnih službi da je Rusija stasjala iza hakerskog upada u kompjuterski sistem Demokratske partije SAD, ali je Moskva više puta te optužbe najodlučnije odbacila.\nTagoviThe New York Times Donald Tramp Robert Miler Rusija SAD


Makedonci sele svoje poslove u Srbiju › Made-in-Germany.rs\nU poslednje vreme može se uočiti pojava da makedonske kompanije prekidaju poslovanje u matičnoj zemlji, a svoj biznis sele u Srbiju, jer, kako kažu, kod nas imaju brojne poslovne pogodnosti i olakšice.\nMakedonski privrednici osnivaju firme uglavnom na samom jugu Srbije, u gradovima Vranju, Preševu i Bujanovcu, piše makedonski dnevnik „Utrinski vesnik“, a prenosi „Capital“.\nKao razlog zašto to čine, biznismeni iz nama susedne države navode olakšice u poslovanju u Srbiji, kao što su manja cena troškova za otvaranje firme, manja izdvajanja za zaposlene, pristupačnija zakonska regulativa, niže kazne i odsustvo dopunskih dažbina. Oni se slažu da niži troškovi osnivanja firme nisu presudni, već manji svakodnevni troškovi poslovanja njihovih kompanija.\nPrimera radi, za otvaranje firme u Makedniji potrebno je 5.000 eura, a u Srbiji registracija iznosi 500 eura.\nPrognoza MMF-a za Srbiju\nOd MiG na 27/11/2014 / Investicije / Ostavite komentar


Neodložno formiranje Zajednice srpskih opština\nDirektor Kancelarije za Kosovo i Metohiju Petar Petković upoznao je danas ambasadora SR Nemačke Tomasa Šiba sa problemima u sprovođenju sporazuma o energetici iz 2013. i 2015. godine i obavezama Prištine koje iz njih proizilaze, a tiču se registracije dve srpske kompanije i davanja licenci za snabdevanje, distribuciju i trgovinu električnom energijom.\nOd suštinskog je značaja da svi relevantni međunarodni faktori shvate ozbiljnost situacije u kojoj se trenutno nalazimo i razumeju da jednostrane akcije Prištine po ovom pitanju mogu ugroziti bezbednosnu situaciju na Kosovu i Metohiji i dovesti do eskalacije situacije na terenu, naglasio je direktor Kancelarije.\nOn je, govoreći o političko-bezbednosnoj situaciji u pokrajini, poručio da je Srbija odlučna da zaštiti bezbednost i unapredi uslove života srpskog naroda na Kosovu i Metohiji, ali je i veoma zabrinuta zbog najnovijeg talasa napada na Srbe u pokrajini.\nTom prilikom, Petković je podsetio na nedavne incidente u srpskim sredinama, koji su u proteklih mesec dana pretili da ugroze mir i stabilnost u celom regionu.\nOdbijanje Prištine da u delo sprovede preuzete obaveze iz Briselskog sporazuma, pre svega one koje se odnose na formiranje Zajednice srpskih opština, ali i sporazume o pravosuđu, energetici i slobodi kretanja, dodatna su opasnost i izvor stalnih tenzija i pritisaka na srpski narod na Kosovu i Metohiji, istakao je on.\nPetković je najavio da će iz tog razloga, Beograd na prvom sledećem sastanku u Briselu zahtevati urgentno i neodložno formiranje Zajednice srpskih opština, sa svim nadležnostima koje joj pripadaju u skladu sa briselskim dogovorima, sa čime se saglasila i Evropska unija u svom poslednjem saopštenju po pitanju dijaloga.\nBeograd će i dalje ostati opredeljen za dijalog, jer je za mir i stabilnost u regionu veoma važno da dijalog postoji, ali je očigledno da Priština nije zainteresovana da on zaista i urodi plodom, zaključio je on.


Autor : eVršac mar 25, 2019\nVisoka škola strukovnih studija za vaspitače „Mihailo Palov“ u Vršcu u ponedeljak 8. aprila na Svetski dan Roma, organizuje Svečanu akademiju pod sloganom ,,Radost reči maternjeg jezika”.\nSvečana akademija ,,Radost reči maternjeg jezika”, u Velikom amfiteatru Visoke škole, sa početkom od 11 časova,i njom će bbiti obeležen ovaj izuzetno značajan događaj za romsku etničku zajednicu u Vojvodini i Srbiji.\nDogađaju će prisustvovati značajne zvanice, predstavnici republičkih, pokrajinskih i lokalnih vlasti kao i predstavnici Nacionalnog saveta romske nacionalne manjine i Kancelarije za inkluziju Roma.\nVisoka škola strukovnih studija za vaspitače „Mihailo Palov“ u Vršcu, pored nastave na srpskom jeziku, već 85 godina odvija nastavu na rumunskom, a u protekloj deceniji i na romskom nastavnom jeziku, obrazjujući buduće vaspitače, po čemu je jedinstvena na evropskom prostoru.\nZa proteklih deset godina, kroz program Dekade Roma koji podržava Vlada AP Vojvodine, desetine mladih Roma iz svih krajeva Srbije, diplomiralo je na ovoj visokoškolskoj instituciji i time stvorilo šansu za bolju budućnost.\napr 24, 2019 1784 Vesti\napr 24, 2019 752 Vesti\napr 25, 2019 734 Vesti\napr 19, 2019 626 Kultura\napr 17, 2019 614 Vesti


SPORAZUM O JEDINSTVENOJ ZONI SLOBODNE TRGOVINE\nŠTA DONOSI SPORAZUM O JEDINSTVENOJ ZONI\nUvažavajući značaj tržišta Jugoistočne Evrope i uspostavljanja CEFTA – zone slobodne trgovine u ovom regionu, kao veoma važnih činilaca za poslovanje srpske privrede u Privrednoj komori Beograda 13. marta 2007. godine, održan je sastanak posvećen CEFTA sporazumu i njegovoj primeni. Predstavnici Ministarstva za ekonomske odnose sa inostranstvom, Ministarstva trgovine, turizma i usluga i Uprave carina informisali su brojne privrednike o tome koje mogućnosti pruža primena Sporazuma o jedinstvenoj zoni slobodne trgovine, kojim bi bile uklonjene carinske prepreke za slobodno kretanje robe u regionu. Ovim je zajedničko tržište od preko 30 miliona stanovnika, koje je do sada postojalo na osnovu 32 bilateralna ugovora o slobodnoj trgovini koje su te zemlje prethodnih godina međusobno zaključile, preraslo u jedinstven sporazum kojim se uklanjaju carinske prepreke za slobodno kretanje robe u regionu.\nPrema rečima Vlatka Sekulovića, pomoćnika ministra za ekonomske odnose sa inostranstvom, CEFTA sporazum karakteriše dalja liberalizacija, princip nediskriminacije (svi proizvodi se isto tretiraju), pravilo o poreklu (CEFTA proizvod se tretira kao domaći kada se izvozi na strana tržišta). Posebna pažnja posvećena je zaštiti intelektualne svojine, a mere zaštite i kompenzatorne mere su definisane u skladu sa pravilima STO i nacionalnih zakonodavstava. Osim toga u CEFTA-sporazumu uvedena je i tzv. dijagonalna kumulacija robe, što znači da se proizvodi, koji su proizvedeni na teritoriji jedne od zemalja članice sporazuma, smatraju za domaće proizvode, bez obzira na to da li su samo delimično, ili u potpunosti proizvedeni u toj državi. To znači da roba koja se pravi u Srbiji ima status srpskog proizvoda, i ako su sirovine za finalni proizvod nabavljene u nekoj drugoj članici CEFTE. Sadašnji režim javnih nabavki, po kojem domaća preduzeća imaju preferencijalni tretman, ostaće do druge polovine 2010. godine, a posle tog perioda to više neće biti moguće. Kada je u pitanju proizvodnja duvana i duvanska industrija u Srbije se pravi razlika između domaćih i stranih cigareta, pri čemu su akcize za domaće proizvode niže, jer je takva akcizna politika usvojena pre nego što su FILIP MORIS i BAT kupili fabrike duvana u Nišu i Vranju, što je imalo uticaj na ponuđenu cenu. Našim proizvođačima duvana ostavljen je period do 2010. godine da se prilagode tržištu i konkurenciji, jer će posle tog perioda biti izjednačene akcize za uvozne i domaće proizvode.\nPomoćnik ministra za ekonomske odnose sa inostranstvom, Ana Blagojević, smatra da je poseban značaj CEFTA sporazuma činjenica da on podrazumeva sprovođenje trgovinske politike i principa koji se zahtevaju i za ulazak u STO. Bitna je novina ukidanje svih kvantitativnih ograničenja (kvote i dozvole, osim za naoružanje, vojnu opremu i eksplozive). Činjenica je da ćemo i pored CEFTA sporazuma i dalje teško izvoziti na tržište EU. Situacija bi mogla bitnije da se promeni samo u slučaju potpisivanja Sporazuma o stabilizaciji i pridruživanju.